SIN ĆE IGRATI ZA OCA Fudbaleri Gabona dobijaju novog selektora\nFudbaleri Gabona dobiće novog selektora kada istekne ugovor Špancu Hoseu Antoniju Kamaču, pa će na njegovo mesto doći Pjer Fransoa Obamejang i Danijel Kuzen, preneli su britanski mediji.\nRadi se o bivšim fudbalerima ove selekcije, a posebno je interesantno da će se u ulozi stratega nacionalnog tima naći otac Pjera Emerika Obamejanga, asa Arsenala, koji će imati priliku da trenira sina i najboljeg gabonskog fudbalera.\n- Zbog hitnosti situacije, odlučeno je da grupa trenera, koji vrlo dobro poznaju gabonski fudbal, preuzmu reprezentaciju - navodi se u saopštenju Fudbalskog saveza Gabona.\nGlavni cilj novih stratega je jasan, pošto se pred njih kao obaveza postavio plasman na Kup afričkih nacija 2019. godine.\nNapomenimo, stariji Obamejang je bio kapiten Gabona 1994. godine, kada je reprezentacija debitovala na prvenstvu Afrike, a u francuskoj ligi je odigrao više od 200 utakmica. On i Kuzen će debi na klupi Gabona imati sredinom oktobra protiv Južnog Sudana u kvalifikacijama za Kup afričkih nacija.\nJASNA PORUKA Veljko Paunović: Srbi su ludi za fudbalom\nNaš fudbalski stučnjak Veljko Paunović, koji je sa klupe predvodio "orliće" uzrasta 20 godina do titule šampiona sveta na Novom Zelandu 2015, rekao je za sajt FIFA da je Srbija zemlja luda za fudbalom i da se raduje uspesima koje ona ostvaruje u kvalifikacijama za Svetsko prvenstvo u Rusiji.


RTCG - Radio Televizija Crne Gore - Nacionalni javni servis :: Ostali sportovi :: Fetel: Nijesam bio na svom najboljem nivou\nGRIJEŠILA I EKIPA 30. 11. 2018. 10:45 >> 10:26 0\nGRIJEŠILA I EKIPA\nFetel je poslije prvih 10 trka bio vodeći u generalnom plasmanu, ali je poslije ljetnje pauze pobijedio samo jednom u devet trka, a titulu je odbranio Luis Hamilton iz Mercedesa.\nFetel je četvorostruki svjetski šampion, a titulu je posljednji put osvojio 2013. godine, kada je vozio za Red Bul, sa kojim je bio najbolji od 2010. do 2013. godine.\n"Ove sezone nikada nijesam imao problem da priznam grešku. Znajući koliko brzo stvari mogu da krenu naopako, koliko brzo su stvari mogle da se promijene, moram da analiziram neke pojedinosti. Ali, ima tu i drugih stvari koje za koje mislim da su bile pogrešne ali o njima ne treba previše razmišljati i suviše komplikovati. Mislim da znam šta treba da radim. Naravno, kada se osvrnem, mislim da nijesam bio na svom najboljem nivou", rekao je Fetel preneo je Autosport.\nFetel je ostvario pet pobjeda ove sezone, a Hamilton 11, ali greške koje je Njemac napravio nijesu bile jedini razlog poraza u borbi za titulu, pošto je i ekipa griješila.\n"Napravili smo korak unazad kako je godina odmicala, što nas je spriječilo da ponovo budemo konkurentni, ali mislim da smo shvatili šta je pošlo naopako. Mislim da smo izvukli brojne pouke, genralno, godina je bila teška. Ekipa je jaka i ima potencijal, ali mnoge stvari su se dogodile unutar tima. Uticala je i smrt predsjednika (Serđa) Markjonea i bilo je teško", naveo je on.\n"Moramo da analiziramo svaki detalj i pobrinemo se da sljedeće godine budemo jači", naveo je Fetel.\n"Imali smo i trke u kojima smo izvukli sve što smo mogli iz bolida i tada sam uradio sve što sam mogao. Bio sam zadovoljan time. Sada mi treba malo vremena da se odmorim, da se stvari stišaju i da analiziram. Mislim da ne moram naglavačke da promijenim stvari, ali svakako mogu da se prilagodim i budem jači", rekao je Fetel.


► Rusija počela povlačenje vojne opreme iz Sirije\n15.03.2016 | 09:03h ► 15:03h Moskva\n"Tehničko osoblje počelo je da priprema avione za duge letove ka bazama u Ruskoj Federaciji", navodi ministarstvo u saopštenju.\nU saopštenju Bele kuće se navodi da je u razgovoru bilo reči o povlačenju ruskih snaga i "narednim koracima koji treba sprovesti u cilju prekida neprijateljstava".\nU skladu sa naređenjem koje je sinoć izdao ruski predsednik Vladimir Putin prva grupa bombardera Su-34 i transportnih aviona Tu-154 sa tehnčarima i vojnim materijalom danas je stigla u Rusiju iz ruske vojne baze Hmeimim na severozapadu Sirije.\nAvioni su sleteli u vojnu bazu blizu Voroneža na jugozapadu Rusije, a pre sletanja nisko su leteli iznad mase koja se okupila da ih dočeka. ; Pilote je dočekalo više stotina ljudi koji su nosili ruske zastave, bukete cveća i balone kao i visoko rangirani predstavnici ruske vojske, među kojima i komandat ruskih vazduhoplovnih snaga general Viktor Bondarev. "Čestitam vam na obavljenoj misiji. Još jednom ste dokazali celom svetu da je obuka naših pilota na najvišem nivou", rekao je general i dodao da tokom operacije u Siriji nije bilo ni jednog bombardovanja koje nije pogodilo svoj cilj.\nGeneral Bondarev je rekao da međnarodni terorizam pretrpeo znatne gubitke zahvaljujući ruskoj vojsci. On je takođe ocenio da u Siriji ostaje dovoljno vladinih ili stranih snaga posle povlačenja velikog ruskog kotingenta da bi se osigurao poraz "terorističkih bandi".\nPutin je juče naredio povlačenje većeg dela ruskog vojnog kontingenta iz Sirije. Ruska vojska je danas precizirala da će se nastaviti vazdušni napadi na "terorističke ciljeve" u Siriji.


NOVA VOZILA ZA POLICIJSKE UPRAVE - Užice Oglasna Tabla\nNOVA VOZILA ZA POLICIJSKE UPRAVE\nсептембар 17, 2017 0217\nMinistarstvo unutrašnjih poslova nabavilo je 710 novih patrolnih vozila, koja su isporučena policijskim upravama širom Srbije.\nMinistar policije Nebojša Stefanović najavio je da će do kraja godine vozni park Ministarstva biti bogatiji za više od 1.000 vozila.\n„Kao ministar unutrašnjih poslova ponosan sam što će naše kolege policajci koji svakodnevno obavljaju svoje dužnosti moći uz pomoć ovih vozila da budu efikasniji u svom radu. Ulažući u uslove rada naših policijskih službenika mi ulažemo u veću bezbednost svih građana Srbije“, rekao je Stefanović.\nOn je precizirao da su vozila namenjena policiji opšte nadležnosti i saobraćajnoj policiji, ali i da su ona samo prvi kontigent automobila koji su nabavljeni.\nStefanović je rekao i da ovo nije poslednja isporuka i da će u će u narednom periodu policijski službenici dobiti i nove marice, patrolne motocikle, nova vatrogasna i terenska vozila.\n„Trudićemo se da u okviru drugog kapitalnog projekat dodatno osavremenimo i moderenizujemo opremu i vozila za Upravu kriminalističke policije, granične policije, Jedinice za obezbeđenje i drugih jedinica. Posvećeno radimo na tome da osavremenimo policiju i damo joj najbolje moguće uslove za rad“, rekao je Stefanović.\nOn je dodao i da je Ministarstvo formiralo Komisiju za rashod starih dotrajalnih vozila, čiji je cilj da između 700 i 1.000 vozila, koliko ih ima dotrajalih po proceni MUP-a, a koja su prešla više od 103.000 kilometra i koja više nisu za svakodnevnu upotrebu, budu zamenjena i rashodovana, odnosno prodata, a da tim novcem bude kupljen jedan dodatni broj vozila.\n„Kao potpredsednik vlade i ministar unutrašnjih poslova ponosan sam što sam se sa svojim kolegama, uz podršku vlade i predsednika Srbije Aleksandra Vučića, izborio da od janura imamo i veće plate za naše policajce“, istakao je Stefanović.\nStefanović je podsetio i da je u prethodnom periodu za redovnu policiju nabavljeno više od 20.000 novih uniformi, da je izvršena moderenizacija oklopnih vozila i rekonstrukcija jednog broja poliicijskih stanica, koje su opremljene novim nameštajem i kompjuterskom opremom.\n„Do kraja godine očekuje nas opremanje većim brojem računara svih policijskih stanica u Srbiji, nove uniforme za Žandarmeriju, SAJ, Policijsku brigadu, Interventne jedinice policije i graničnu policiju, kao i zaštitna oprema“, rekao je Stefanović.\nOn je dodao da će biti nabavljena i nova zaštitna oprema za pripadnike Sektora za vanredne situacije.\n„Početkom 2019. stižu nam i tri nova helikoptera koja smo nabavili uz pomoć Vlade i to nakon 40 godina od poslednje nabavke“, naglasio je ministar.\nNa kraju ceremonije dodele službenih vozila, Stefanović je poželeo policajcima da im nova vozila pomognu da budu efikasniji i da u obavljanju svojih zadataka budu zaštićeni i opremljeniji.\n„Trudiću se da kao ministar unutrašnjih poslova i kvalitet rada policije bude bolji, da građani Srbije osete boljitak, da osete da je naša Srbija bezbednija i da vide koliko vrede ovi momci i devojke u plavom koji se svakodnevno bore da naša deca i svi naši građani budu bezbedni“, zaključio je Stefanović.\nKO JE NAPADAČ IZ GUČE NA JUČERAŠNJEM PROTESTU?


NOVINE U SISTEMU JAVNOG PARKIRANJA Uslugu javnih parkinga organizuju i privatne kompanije? | Banjaluka.net\nNOVINE U SISTEMU JAVNOG PARKIRANJA Uslugu javnih parkinga organizuju i privatne kompanije?\nGradska uprava Banja Luka ponudiće mogućnost da, pored gradskih službi, uslugu javnih parkinga organizuju i privatne kompanije.\nOva novina predložena je Odlukom o javnim parkiralištima i garažama na teritoriji grada Banje Luke, a koju će razmatrati odbornici na sjednici 10. aprila.\nKako je precizirano, nova odluka o javnim parkiralištima i garažama daje mogućnost da pravna lica obavljaju naplatu parkiranja na parkiralištima i garažama koja nisu javne površine, s tim da je neophodno da parkirališta i garaža u potpunosti ispunjavaju odredbe Zakona o uređenju prostora i građenju, te da su registrovani za obavljanje ove djelatnosti.\nOni koju ispunjavaju uslove, prema predloženoj odluci, moraće se inicijativom obratiti gradu, a odluku o naplati parkiranja na privatnim parkiralištima donosi Skupština grada.\nPravna lica kojima se odobri naplata parkiranja, plaćaće Gradu naknadu za ustupljeno pravo obavljanja komunalnih poslova ove vrste. Visina naknade će zavisiti od tarife zone kojoj pripada parkiralište odnosno garaža. Tako će naknada za parkiralište odnosno garažu u nultoj zoni iznositi 0,40 KM po jednom parking mjestu dnevno, u prvoj zoni 0,30 KM i u drugoj zoni 0,20 KM po parking mjestu na dnevnom nivou.\nTakođe, oni koji posjeduju parkiralište ili garažu, moći će Gradu ponuditi da na njihovim parkiralištima (garažama) obavlja naplatu, te će za to ostavariti određenu naknadu, koja će biti definisana uslovima preuzimanja. Grad će preuzeti na upravljanje privatna parkirališta ukoliko ocijeni da je isto opravdano, odnosno ukoliko će upravljanje dovesti do poboljšanja saobraćajne usluge.\nGradonačelnik Igor Radojičić izjavio je da se ova novina uvodi u praksu s ciljem povećanja broja parking mjesta.\n– S obzirom na to da je u saobraćaju izuzetno veliki broj motornih vozila i veliko opterećenje, odlučili smo da ponudimo mogućnost da se na lokacijama u privatnom vlasništvu, a koje su regulacionim planom predviđene za parking, može ući u partnerstvo s gradom. Postoji mogućnost držanja parkinga uz određenu naknadu ili da lice čije je zemljište ustupi mogućnost za organizovanje javnog parkirališta, opet uz određenu naknadu – kazao je Radojičić.


RTS :: Stručnjaci poručuju iz Rima: Zdrav razum, pranje ruku i kašljanje u maramicu\nSvet Stručnjaci poručuju iz Rima: Zdrav razum, pranje ruku i kašljanje u maramicu\nsreda, 26. feb 2020, 15:21 -> 15:53\nPredstavnici EU, italijanskih vlasti, Svetske zdravstve organizacije i Evropskog centra za prevenciju i kontrolu bolesti sa sastanka u Rimu poručuju da se ne treba rukovoditi panikom već zdravim razumom kada je reč o virusu Kovid-19.\nDirektor Svetske organizacije za Evropu Hans Kluge rekao je da ozbiljno uzimaju i situaciju i virus, ali da istovremeno treba imati na umu i podatak da "četiri od pet pacijenata zaraženih Kovid-19 virusom pokazuju blage simptome i oporavljaju se".\nKluge je na sastanku u Rimu preneo najnovije informacije koje govore da u 33 zemlje širom sveta trenutno ima 80.980 zaraženih osoba Kovid-19 virusom.\n"Smrtnost je dva procenta, a u Kini sada i jedan procenat. U pitanju su uglavnom osobe starije od 65 godina, oslabljenog imuniteta koji pate i od drugih bolesti", navodi Kluge.\nDirektor u Svetskoj zdravstvenoij organizaciji pozvao je građane Italije da zaštite "sebe i druge" tako što će da prate preporuke nadležnih državnih organa i da paze na zdravlje posebno dok su na putu.\nHans Kluge je naglasio važnost zaštite i informisanja zdravstvenih radnika koji su "prvi na udaru" virusa.\nPored toga on je podvukao i ulogu medija u trenutnoj situaciji sa koronavirusom.\n"Uloga medija je od kritičnog značaja. Ovo je vreme za tačno i etičko informisanje bazirano na proverenim izvorima. Novinari su takođe deo rada u cilju zaštite javnog zdravlja", naglašava Hans Klude.\nOprezno kada je reč o dezinformacijama\n"Situacija jeste za brigu, ali nema mesta panici. Moramo biti oprezni kada je reč o dezimformacijima i ksenofobnim izjavama koje dovode u zabludu građane istovremeno dovodeći u pitanja napore vlasti", kaže Kirijakidis.\nNaglasila je da EU radi na koordinaciji sa i među zemljama članicama kao i da će svima biti obezbeđana sva neophodna podrška u borbi protiv epidemije.\nIz Evropskog centra za prevenciju i kontrolu bolesti kažu da se još radi na utvrđivanju informacija o prirodi koronavirusa.\n"Zemlje članice će već ove nedelje dobiti pamflete sa informacijam koje mogu proslediti svojim građanima", istakla je Amonova.\nNavodi da je pored ključne koordinacije među zemljam članicama EU u stalnim kontaktima sa Kinom, Kanadom, SAD i Afrikom u cilju praćenja, prevencije i suzbijanja epidemije COVID19.


Ukupan broj dolazaka turista u martu ove godine u Federaciji BiH iznosio je 16.186, što je za 75 posto manje u odnosu na mart 2019. godine, a u odnosu na februar 2020. godine manje za 63,1 posto. Učešće domaćih turista je 40,3 posto, a stranih turista 59,7 posto.\nUkupan broj noćenja turista u FBiH u martu 2020. godine iznosio je 31.881, što je za 72,6 posto manje u odnosu na mart 2019. godine, a u odnosu na februar 2020. godine manje za 61,2 posto. Učešće domaćih turista je 40,1, a stranih turista 59,9 posto, podaci su Federalnog zavoda za statistiku.\nTags\t#FBiH\t#turizam\nTrumpova administracija ubrzano radi na razvoju vakcine protiv koronavirusa


Pariz zabranjuje ulazak turističkih autobusa u centar grada\nGradska uprava Pariza planira da zabrani ulazak turističkih autobusa u centar francuske prestonice kako bi podstakla posetioce da hodaju, voze bicikle ili koriste usluge javnog prevoza, izjavio je zamenik gradonačelnika Emanuel Gregoar za list „Parizijen“.\nOn je rekao da uprava želi da odgovori na žalbe u vezi sa neprijatnostima koje je prouzrokovao masovni turizam i da situacija u Parizu nije toliko loša kao u Veneciji ili Barseloni, ali da su Parižani zabrinuti zbog priliva turističkih autobusa, prenosi “Blic biznis”.\n„Ne želimo više totalnu anarhiju turističkih autobusa u Parizu. Autobusi više nisu dobrodošli u samom srcu grada“, istakao je Gregoar.\nGregoar kaže da gradska uprava čeka donošenje zakona kako bi se smanjilo saobraćanje autobusa i da će napraviti mesta za parking izvan grada da ta vozila ne bi više ulazila u centar Pariza.\n„Turisti mogu, kao i svi ostali, da se prebace na načine kretanja koji odgovaraju životnoj sredini ili da koriste javni prevoz“, rekao je Gregoar i dodao da bi turistički vodiči trebalo da se prilagode organizovanjem biciklističkih tura ili pešačenja sa slušalicama na ušima.\nKako navodi Srna, Pariz je ispresecan desetinama autobusa na sprat koji prevoze turiste od jednog spomenika do drugog, kao i međunarodnim turističkim autobusima kojima u Pariz dolaze turisti iz raznih delova Evrope.\nProšle godine je Pariz i okolinu grada posetilo rekordnih 50 miliona ljudi.\nViše iz ove kategorije « Bitkoin premašio 9.000 $, prvi put u više od godinu dana\tGrčka: Zemljotres u moru kod Herakliona na Kritu »


Maske obavezne i na otvorenom, proslave zabranjene | Slobodna reč\nOzvaničeno – U Vladi Srbije 11 žena, ministri se zakleli na očuvanje Kosova\nFoNet - 28.10.2020 0\nBEOGRAD - Poslanici Skupštine Srbije izabrali su večeras novu Vladu Srbije, a poslanici su se javno prozivkom izjašnjavali za ili protiv programa rada i...\nŠaip Kamberi: Jedina parlamentarna opozicija u Srbiji su Albanci\nBEOGRAD / BUJANOVAC - Skupština Srbije danas je, posle ekspozea mandatarke Ane Brnabić, nastavila rad raspravom o izboru Vlade. Za raspravu se prvi javio šef...\nPreko 70 odsto građana Srbije želi više da reciklira\nBEOGRAD - Kako prenosi Energetski portal, ukupno 87 odsto ispitanika u Srbiji smatra da je nakon epidemije virusa COVID-19 više nego ikad bitno brinuti o...\nRat saopštenjima – Da li građani Vranja plaćaju političko razračunavanje u medijima?\nSlobodna reč - 26.10.2020 0\nVRANJE / SURDULICA / BEOGRAD - Poslednjih nedelja su lokalnu medijsku scenu obeležila partijska saopštenja i reakcije javnosti i novinarskih udruženja zbog uvredljivog sadržaja...\nNametnuo sam svoju slobodu, Koštana i ja smo previše slični\nSlobodna reč - 23.10.2020 0\nBožo Vrećo je jedan od najpoznatijih i najtalentovanijih izvođača i autora sevdalinki na Balkanu. Ovaj umetnik i magistar arheologije je rođen 18. oktobra 1983....\n“Cirkulacija mozgova” ima smisla, ali ne u zemlji čija vlast eliminiše stručnjake\nMarko Nedeljković - 15.10.2020 0\n"Nama nije problem, i nije problem nijednoj zemlji, kada pričamo o odlivu mozgova - to može da bude i dobro za jednu zemlju. Dok...\n“Instagramska” mesta Pčinjskog okruga (2) – Vodopad Damjanik\nSlobodna reč - 19.08.2020 0\nPrvi grčki “Smart City”: Želimo pravi pobratimski odnos sa Vranjem, dugo ništa nije urađeno\nSlobodna reč - 18.08.2020 0\nTrikala, grad pobratim Vranja, nosi epitet prvog "pametnog" grada u Grčkoj, čija je uprava poslednjih godina akcenat stavljala na inovacijama, dok je istovremeno isticala...\nMaske obavezne i na otvorenom, proslave zabranjene\nBEOGRAD / VRANJE – Nošenje maske od sada je obavezno i na otvorenim prostorima, saopštila je danas članica kriznog štaba Darija Kisić Tepavčević i dodala da je doneta odluka i da se lokalnim samoupravama zabrani da dozvoljavaju okupljanja više od 30 osoba, kao i da Beogradska arena od ponedeljka ponovo bude spremna za prijem kovid pacijenata.\nKisić Tepavčević je posle sednice Kriznog štaba istakla da se nalazimo u periodu kada se respiratorne infekcije najlakše šire što važi i za korona virus, preneo je N1.\nBroj obolelih u Srbiji polako raste i kako je rekla, iako je situacija povoljnija nego u drugim evropskim zemljama, to ne treba da nas teši, jer virus ima veliki potencijal brzog širenja, i na svima nama je da to zaustavimo.\n“U skladu sa tim doneta je odluka da se pre svega pooštre sve dosadašnje mere, u smislu kontrole njihove primene. Ograničenje okupljanja je bilo do 30, ali bilo je primera praktično u svim gradovima da su bila organizovana različita slavlja i okupljanja. Od danas važi zabrana lokalnim samoupravama da dozvoljavaju takvu vrstu okupljanja”, navela je ona.\n“Sledeće bitno je da maske treba da nosimo svi stalno, i u svakoj prilici, uključujući i otvorene prostore”, rekla je Kisić Tepavčević i pozvala građane da bodre i podstiču jedni druge da se pridržavaju te mere, jer se pokazala izuzetno efikasnom.\nNajavila je i da će Beogradska arena od ponedeljka ponovo biti spremna za prijem pacijenata obolelih od kovid-19, kao i da će akcenat ubuduće biti na privremenim bolnicama, jer ostale bolnice koje primarno nisu sa infektivnim odelenjima moraju da se sačuvaju za sve druge pacijente koji nemaju kovid.\nRadno vreme ugostiteljskih objekata ostaje do 23 sata, a u njima ostaju da važe ranije propisane mere – da je obavezno nošenje maske u svim situacijama, osim dok sedite za svojim stolom.\n“Isto tako je jako bitno da od danas svi uslužni objekti treba da imaju odgovorno lice koje ima za cilj da se striktno sprovode sve preventivne mere kada je u pitanju kovid-19”, kazala je Kisić Tepavčević. Poručila je da propisane mere nisu ni skupe, ni teške, a da mogu da zaustave širenje virusa i spasu živote.\nPrethodni članakVranjski SNS podsetio na ubistvo Pantića i sve veće pritiske na medije\nSledeći članakŠarčević: Zahtev studenata za niže školarine je neprimeren\nListu “Danas” i ekipi N1 uručena nagrada “Dušan Bogavac”\nBEOGRAD - Novinarki i snimatelju televizije N1, Jeleni Zorić i Aleksandru Cvrkotiću i redakciji lista "Danas" uručena je danas novinarska nagrada "Dušan Bogavac" za...\nPreko 1.300 novih zaraženih i još 5 preminulih, u Vranju hospitalizovano 37 ljudi\nBEOGRAD / VRANJE - U protekla 24 časa u Srbiji je od posledica kovida-19 preminulo pet osoba, a od 9.690 testiranih osoba bilo je...\nVučić: Nema previše smisla da Kamberi ukazuje na probleme\nBEOGRAD / BUJENOVAC - Predsednik Srbije Aleksandar Vučić danas da je, komentarišuću govor šefa poslaničke grupe "Ujedinjena dolina - SDA Sandžaka" Šaipa Kamberija u...\nU prvih 8 meseci priliv od turizma 668 miliona evra\nBEOGRAD - U prvih osam meseci ove godine, prema podacima centralne banke, u Srbiji je ostvaren devizni priliv od turizma u iznosu od 668...


Vaterpolo: Novo zlato, nova dominacija ... - Pokazivač\nVaterpolo: Novo zlato, nova dominacija …\nSrpska vaterpolo reprezentacija odbranila je titulu u Svetskoj ligi osvojenu prošle godine. U novom finalu, ubedljivo je savladana ekipa Amerike rezultatom 10:7 (2:1, 3:1, 3:0, 2:5). Od starta meča Srbija je imala prednost, i nijednog trenutka se nije postavljalo pitanje pobednika. Fenomenalno odigrane prve tri četvrtine donele su ogromnu prednost od 8:2 , pa je ekipa Dejana Savića odigrala opuštenije poslednju deonicu što su Amerikanci iskoristili i ublažili poraz . Najefikasniji u šampionskoj ekipi su bili Filip Filipović sa tri gola, odnosno Duško Pijetlović sa dva .\nPobedom u još jednom finalu Svetske lige , Srbija je osvojila čak desetu titulu u elitnom takmičenju . Novom titulom su samo potvrdili da im nema ravnog protivnika u bazenu . Aktuelni svetski i evropski šampion nastavlja pripreme za Olimpijske igre u Brazilu , gde je glavni cilj nova zlatna medalja .\nPrethodni tekstZdravlje i lepota: Frizure-niski rep\nSledeći tekstFudbal: Grizman potopio nade Iraca, Francuska – R. Irska 2:1


RTS :: "Bio dvaput jedan kralj" osvojio i Los Anđeles i Barselonu\nVesti "Bio dvaput jedan kralj" osvojio i Los Anđeles i Barselonu\nnedelja, 18. feb 2018, 19:54 -> 20:26\n"Bio dvaput jedan kralj" osvojio i Los Anđeles i Barselonu\nKratkometražni animirani film "Bio dvaput jedan kralj" (Twice Upon a Time) osvojio je prošle nedelje nagradu za najbolji animirani film na Movie Screen Festival-u u Los Anđelesu, kao i nagradu za najbolji scenario i nagradu za najbolji animirani film na Barselona Planet Festival-u u Barseloni.\nOvo je već deveta nagrada za ovu srpsko-kanadsku koprodukciju produkcijskih kuća Plan 9 i To Blink Animation studia. Film je osvojio nagradu publike u Malagi, ubrzo nakon nagrade za najbolju originalnu kompoziciju na Kraljevskom Festivalu koja je pripala Vladimiru Kerkezu i Aleksandru Ranđeloviću. Najveći uspeh film je ostvario osvojivši čak tri nagrade- za najbolju animaciju, najbolji scenario i najbolji film u celini na Canada Shorts festival-u u Nju Bransviku. Pretprošle nedelje film je nagrađen nagradom za najbolju animaciju u Montrealu.\nBio dvaput jedan kralj nastavlja festivalsku turneju sledećeg meseca u Rumuniji (Short To The Point Festival), Italiji (Alessandria Film Festival) i Grčkoj (Athens Animfest).\nAutor filma Vojin Vasović pored dugometražne animirane verzije ovog filma radi i na dugometražnom igranom filmu Kraj sveta po scenariju Aleksandre Urošević, koji je nedavno dobio podršku Filmskog centra Srbije za razvoj scenarija.\nProducent filma Miloš Ivanović i reditelj Vojin Vasović će predstaviti projekat filma na ko-produkcijskom marketu i pitching forumu Fest Forward koji se održava u okviru ovogodišnjeg FEST-a od 28. februara do 3. marta.\nBio dvaput jedan kralj je priča o kralju koji ima podvojenu ličnost i živi u nesvakidašnjem podeljenom ekranu. Jedna njegova polovina predstavlja Kralja Pesnika, čoveka elegantnih manira i pokreta, dok druga predstavlja Kralja Ratnika, nesutrašivog i gordog vojskovođu. Oni očajnički žele da se otarase jedan drugoga i na tom putu im pomažu razni lekari, druidi, njihove verne kraljice, pa čak i njihov arhineprijatelj - dvoglava aždaja.


Održana 10. sednica Skupštine grada Šapca – Podrinske\nOdržana 10. sednica Skupštine grada Šapca\nUsvojen Predlog Lokalnog akcionog plana zapošljavanja za grad Šabac za 2017. godinu\nDeseta sednica Skupštine grada Šapca održana je u sredu u amfiteatru Visoke škole strukovnih studija za obrazovanje vaspitača. Odbornici su razmatrali i usvojili 32 tačke dnevnog reda, među kojima su Predlog odluke o usvajanju Evropske povelje o rodnoj ravnopravnosti na lokalnom nivou i Predlog Lokalnog akcionog plana zapošljavanja za grad Šabac za 2017. godinu. Usvojeni su i Predlozi odluka o osnivanju budžetskog fonda za unapređenje energetske efikasnosti grada Šapca i pokretanju postupka realizacije projekta izgradnje toplane na biomasu kroz ugovorno javno- privatno partnerstvo bez elemenata koncesije.\nNebojša Zelenović: Važne odluke za Grad\nGradonačelnik Šapca Nebojša Zelenović je rekao da je Grad Šabac na Skupštini usvojio tri veoma važne odluke, koje se između ostalog tiču rodne ravnopravnosti i pridruživanja grada Šapca inicijativi da budemo deo modernog sveta, zatim Lokalni akcioni plan zapošljavanja, koji je Privredni savet ocenio kao vrlo kreativan i dobar.\n-Mi smo obećali našim sugrađanima da će svako dobiti priliku da zarađuje više i to se u Šapcu ostvaruje, jer ćemo u ovoj godini uložiti više novca u zapošljavanje nego čitav region. Imamo fabriku „Jazaki“ koja je u izgradnji, 17 novih investitora, 26 kupljenih parcela u industrijskoj zoni, pomažemo preduzetnike, imamo široku paletu od devet različitih mera koje kroz Lokalni akcioni plan treba da podignu preduzetništvo, osnaže ljude da uđu u sopstveni biznis i da ispratimo velike i važne investicije koje se dešavaju u našem gradu. Treća jako velika i važna odluka je energetska politika grada Šapca. Osnivanjem Fonda za energetsku efikasnost želimo da naše dobre mere u oblasti uštede energije proširimo i objedinimo u jednu kvalitetnu politiku- rekao je Zelenović i dodao da ne stoje primedbe odbornika Srpske napredne stranke da će se u Šapcu graditi nekakva nuklearna elektrana i da će time biti ugroženo zdravlje sugrađana, te da će rezultat projekta, koji se realizuje u partnerstvu sa Nemačkom razvojnom agencijom i Evropskom bankom, biti da građani dobiju najbolju uslugu po najnižoj ceni.\nOn je istakao da odbornici SNS-a nisu uložili nijedan amandman na bilo koju tačku dnevnog reda, niti predložili kako oni vide zapošljavanje u gradu, energetsku politiku i politiku uštede i dalji razvoj grada. Zelenović je rekao da nije želeo da odgovara na uvrede i teške reči koje su izrečene protiv njega i članova Gradskog veća, već da će se time baviti pravosudni organi.\nLokalnim akcionim planom zapošljavanja se definišu prioriteti i ciljevi kada je u pitanju aktuelna politika zapošljavanja na području grada. Grad je ove godine u okviru budžeta za 2017. godinu odvojio 73 miliona i 100 hiljada dinara, kojima će realizovati devet predviđenih mera.\n-Ciljevi kojima smo se vodili su da omogućimo zapošljavanje teže zapošljivih kategorija, mladih ljudi bez stručnog znanja i iskustva, kao i lica koja su dugoročno na evidenciji Nacionalne službe za zapošljavanje. U okviru devet mera predviđeno je: zapošljavanja žena starijih od 58 i muškaraca starijih od 60 godina, obuke za povećanje konkurentnosti na tržištu rada nezaposlenih lica, obuke za poznatog poslodavca, podrška preduzetništvu putem plaćanja računovodstvenih usluga ženama preduzetnicama, pomoć preduzetnicima putem udruživanja, podrška osnivanju zadruga, zapošljavanja medicinskih radnika, mera javnih radova i stručne prakse- rekla je načelnica Odeljenja društvenih delatnosti Bojana Mladenović.\nNemanja Pajić: Skupština efikasna i u 2017. godini\nPredsednik Skupštine grada Šapca Nemanja Pajić rekao je da je prvo zasedanje opravdalo epitet efikasnosti ovog značajnog organa funkcionisanja grada.\n-Imamo 31 tačku dnevnog reda, to je u ovom sazivu preko 200 tačaka dnevnog reda, što samo pokazuje da se odgovorno i vredno radi. Na dnevnom redu su značajne tačke za život sugrađana, i meni je drago da su i pozicija i opozicija uzele učešće u konstruktivnoj raspravi- naveo je Pajić\nEvropska povelja za rodnu ravnopravnost na lokalnom nivou pripremljena je od strane Saveta Evropskih opština i regiona i finansirana kroz projekat Evropske komisije u toku 2005. i 2006. godine. U cilju praćenja primene Evropske povelje u Briselu je 2012. godine formirana i kancelarija pod nazivom Opservatorija za praćenje i primenu Evropske povelje, koja je uspostavila mrežu nacionalnih koordinatora i koordinatorki koje apliciraju sa svim potpisnicima u svojoj zemlji opservatoriji.\n-Grad Šabac je već usvojio Lokalni akcioni plan za ostvarenje rodne ravnopravnosti u decembru 2015. godine, a usvajanjem Evropske povelje Grad izražava jasan stav prema vrednostima koje poštuje i nastavlja organizovan i kontinuiran rad u cilju ostvarenja rodne ravnopravnosti u svim sferama društvenog života- navele je član Saveta za rodnu ravnopravnost grada Šapca Dragana Milosavljević.\nDr Aleksandar Pajić: Bavimo se problematičnim temama\nŠef odborničke grupe Srpske napredne stranke dr Aleksandar Pajić rekao je da je ta stranka pokušala da predlozima za dopunu dnevnog reda nametne teme koje su veoma bitne za sugrađane, kao što je besplatan prevoz na teritoriji grada za sugrađane preko 65 godina, puna plata za porodilje za vreme porodiljskog odsustva i mogućnost da se sugrađani u Prnjavoru i Ribarima priključe na vodovodnu mrežu.\n-Naši predlozi nisu usvojeni, a bavimo se temama za koje mislimo da su vrlo problematične, da nisu izrađene studije o izvodljivosti i opravdanosti tih projekata, kao što je toplana na biomasu, koja je i po rečima odbornika pozicije vrlo problematična, u pogledu kvaliteta zemljišta koji ostavljamo na selu. Grad Šabac se zadužuje preko milion evra za normalno funkcionisanje „Toplane“. Mi smo upozoravali da izboru na pozicije direktora javnih preduzeća treba da prethodi plan i program, da vidimo kakve su njegove vizije za razvoj preduzeća. Sada dolazimo u situaciju da, ili će Skupština usvojiti odluku o zaduživanju preko milion evra građana grada Šapca, ili ćemo imati prekid grejne sezone u Šapcu zbog nemogućnosti direktora da valjano upravlja svojim preduzećem- istakao je Pajić.\nUsvojen je i predlog odluke o promeni osnivačkog akta Javnog preduzeća za upravljanje građevinskim zemljištem i predlog odluke o usklađivanju osnivačkog akta Turističke organizacije grada Šapca. Budući da Republički fond za zdravstveno osiguranje Finansijskim planom za 2017.godinu nije predvideo sredstva za finansiranje zarada direktora i zamenika direktora zdravstvenih ustanova, v.d. zamenika direktora Doma zdravlja „Dr Draga Ljočić“ dr Miroslav Popović, razrešen je dužnosti.


Državnim medijima 368 miliona dinara – Nadlanu.com\nObjavljeno 13. nov 2012. / 14:11:20\nBudžetom za narednu godinu predviđeno je 368 miliona dinara za finansiranje agencije Tanjug, Radija Jugoslavija i Panorame, kao i 81 milion dinara za konkurse za programe i projekte u oblasti informisanja, rečeno je u utorak na sednici Odbora Skupštine Srbije za kulturu i informisanje.\nPomoćnik ministra kulture i informisanja Dragan Kolarević rekao je da 28. marta 2013. godine ističe rok za usvajanje zakona kojim se propisuje status Tanjuga, nakon čega država ima rok od 24 meseca za povlačenje iz svih medija.\nPrema njegovim rečima, status Radija Jugoslavije i Jugoslovenskog pregleda biće odredjen uredbom jer je reč o nasledju iz SFRJ.\nNa pitanje članice Odbora iz Demokratske stranke Gorice Mojović dokle je došao postupak transformacije Tanjuga, Radija Jugoslavije, Jugoslovenskog pregleda i Panorame, Kolarević je rekao da država ostaje vlasnik imovine javnih servisa i da neće uticati na finansiranje i uredjivačku politiku.\nPomoćnica ministra Vesna Jokanović je na pitanje članice odbora iz SDPS-a Vesne Miletić o dugovanju RTS-a Filmskom centru za razvoj kinematografije, rekla da RTS zapravo treba oko 120 miliona dinara godišnje da uplaćuje Ministarstvu kulture, ali da ništa nije uplaćeno bar dve godine.


Hitan sastanak na KCUS-u zbog otkaza anesteziologa – Raport.ba\n05.05.2021 12:31 Autor: Raport.ba\nNakon što je 13 anesteziologa Kliničkog centra Univerziteta u Sarajevu jutros dalo otkaz, uprave ove zdravstvene ustanove zakazala je hitan sastanak.\nKako je Raportu preneseno direktorica KCUS-a Sebija Izetbegović je odmah nakon što je objavljena informacija o odlasku ljekara sazvala hitan sastanak na kojem se raspravlja o narednim koracima.\nAnestezilozi su otkaze uručili nakon što su upozorili na pogubnost korištenja malina respiratora i katastrofalne uvjete u Respiratornom centru, a Uprava se oglušila poduzeti išta konkretno.\nUmjesto rješavanja problema, Uprava se počela baviti pritiscima na anesteziologe koji su potpisali sporni akt, kako bi oni potpisali novo pismo u kojem opovrgavaju sve iznesene strahote.\nOčekuje se da će se KCUS nakon ovog sastanka oglasiti saopćenjem za javnost.\nTagovi: afera KCUS anesteziolozi KCUS pismo anesteziologa Sebija Izetbegović\nŠta uopće rade anesteziolozi i koliko ih KCUS ima?\nU KCUS urađena obdukcija COVID -19 pozitivnog pacijenta\nProblem KCUS-a i Stomatologije, ipak, nije riješen: Zašto je KCUS poslao dva različita saopćenja


Košarkaši Mega Leksa u četvrtak 8. juna od 21 čas dočekuju u Sremskoj Mitrovici ekipu Crvene zvezde mts u okviru drugog meča polufinala plej-ofa Mozzart Super lige. Ulaznice za utakmicu su puštene u prodaju po ceni od 300 dinara za tribine i 800 za VIP mesta i mogu kupiti radnim danima u službenim prostorijama PSC „Pinki“ o 15 časova, a na dan utakmice...\nKošarkaši Mega Leksa su u okviru prvog meča polufinala plej-ofa izgubili u hali „Aleksandar Nikolić“ od Crvene zvezde sa 85:70. U finišu meča priliku je dobio i Ognjen Čarapić koji je sa nekoliko prodora i asistencija najavio dobre igre naredne sezone. Na konferenciji za štampu posle meča Čarapić je istakao da se ekipa okreće drugoj utakmici: – Nismo ispoštovali ono...\nKošarkaši Mega Leksa nisu uspeli da naprave iznenađenje u prvom meču polufinala plej-ofa Mozzart Super lige pošto je Crvena zvezda mts slavila sa 85:70 (21:21, 25:12, 16:17, 23:20). Mega je dobro počela meč u hali „Aleksandar Nikolić“ i imala aktivan rezultat do sredine druge četvrtine, ali je posle toga domaća ekipa stigla do dvocifrene prednosti koju je sačuvala do kraja meča. Trener Mega Leksa...\nJOVIČIĆ POTPISAO PRVI PROFESIONALNI UGOVOR SA MEGOM\nJuniorski igrač Mege Mihailo Jovičić potpisao je prvi profesionalni ugovor sa klubom. Jovičić je ove sezone nastupao za juniore Mega Bemaxa sa kojima je osvojio drugo mesto na F8 turniru juniorske Evrolige u Istanbulu, a takođe je bio i drugi na nedavno završenom Finalnom turniru Roda Juniorske lige Srbije. Mihailo Jovičić je rođen 24. januara 1999. godine, visok je 189...\nREBIĆ: „SPREMNI SMO ZA SERIJU SA ZVEZDOM“\nKošarkaši Mega Leksa u utorak od 21 čas započinju polufinalnu seriju plej-ofa Mozzart Super lige, a protivnik u hali „Aleksandar Nikolić“ je ekipa Crvene zvezde mts. Izabranici trenera Dejana Milojevića su ligaški deo završili na 4. mestu sa skorom 9-5, a posebno su dobro igrali u drugom delu kada su u 7 mečeva zabeležili 6 pobeda, uključujući i poslednju na...


Lalatović: Malteški "veštak" nas je osakatio pred meč sa Proleterom - MaxBet Sport\nLalatović: Malteški “veštak” nas je osakatio pred meč sa Proleterom\nTrener Radničkog iz Niša Nenad Lalatović požalio se pred meč sa novosadskim Proleterom u prvom kolu Superlige da neće moći da računa na sve igrače. Dva prvotimca Nišlija su se povredili na meču sa Gzirom na Malti, u prvom kolu kvalifikacija za Ligu Evrope.\n– Dvomeč sa Gzirom je bio uspešan po nas, ali smo platili ceh povredama Haskića i Crnomarkovića čiji je nastup protiv Proletera pod velikim znakom pitanja. Obojica imaju probleme sa primicačem, a te povrede izazvala je veštačka podloga na Malti. Ta utakmica nas je iscrpela zbog velike vrućine i te podloge, tako da duel sa Proleterom dočekujemo pomalo umorni. Ipak, Superliga Srbije je najvažnije takmičenje za nas, imamo ogromne ambicije i želimo da je otvorimo trijumfom. Ja znam šta mojim fudbalerima znači Evropa i znam da će im u podsvesti biti sledeći četvrtak i meč pred punim tribinama sa Makabijem, najpopularnijim klubom u Izraelu, ali mi jednostavno moramo da se koncentrišemo i razmišljamo samo o Proleteru – rekao je Lalatović.\nNovosađanima će to biti prva utakmica u našem najvišem rangu takmičenja, pošto su prošle sezone izborili plasman kroz Prvu ligu Srbije. Susret između Radničkog i Proletera na programu je u nedelju od 20 časova na Čairu.\nTagovi:FK Proleter Novi SadFK Radnički NIšNenad LalatovićSuperliga SrbijeTop3\nJevtović emotivan: Vreme je da krenem dalje, Partizane hvala ti za sve\nMaksimović o prelasku u Hetafe: Želeo sam transfer da bih imao veću minutažu


СУКОБ НАТО И САД: Американци хоће да наоружају Украјину, Алијанса се плаши реакције Руса\nSUKOB NATO I SAD: Amerikanci hoće da naoružaju Ukrajinu, Alijansa se plaši reakcije Rusa\nBilo kakva odluka Sjedinjenih Američkih Država da snabdeva Ukrajinu oružjem, biće shvaćena kao pretnja po bezbednost Rusije, rekao je danas portparol ministarstva spoljnih poslova Rusije Aleksandar Lukaševič.\nLukašević je dao tu izjavu kao komentar na pozive u Vašingtonu i Kijevu da SAD počnu da snabdevaju Ukrajinu oružjem u borbi protiv proruskih snaga koje napreduju na istoku Ukrajine, naveo je Rojters.\n„Veoma smo zabrinuti zbog tih planova. Imajući u vidu revanšističke planove ‘parije rata’ u Kijevu, ovo ne samo da bi dovelo do eskalacije konflikta na jugoistoku Ukrajine, već bi bilo i pretnja po bezbednost Rusije, teritorije na koju je sa ukrajinske strane već nekoliko puta otvarana vatra“, rekao je on.\n„Ovaka odluka mogla bi da pričini kolosalnu štetu rusko-američkim odnosima“, naveo je portparol ruskog ministarstva.\nLukaševič je ujedno optužio Kijev da u sukobu na istoku Ukrajine koristi oružje čiji su efekti korišćenja slični oružju za masovno uništavanje. Ukrajinski sukob od aprila prošle godine odneo je više od 5.300 života, a više od milion ljudi je moralo da napusti svoje domove u najgoroj humanitarnoj katastrofi u Evropi od ratova na prostoru bivše Jugoslavije 1990-tih godina, navela je agencija AFP.\nMINISTRI ODBRANE EU PROTIV AMERIČKOG ORUŽJA ZA UKRAJINU\nViše ministara odbrane iz EU, koji su prisustvovali sastanku NATO u Briselu izjasnili su se danas protiv američkog slanja oružja ukrajinskoj armiji, jer bi to samo moglo da podstakne sukob.\nTime se nagoveštavaju moguće transatlantske podele ukoliko se Vašington odluči da ipak isporučuje oružje Kijevu, prenosi Rojters.\n„Više oružja u ovoj oblasti nas neće dovesti bliže rešenju i neće okončati patnju stanovništva“, ističe nemačka ministarka odbrane Ursula fon der Lejen, zalažući se za ekonomske i političke pritiske na „proruske separatiste i Rusiju“, kako bi se do rešenja došlo za pregovaračkim stolom.\nHolandska ministarka odbrane Dzenin Henis-Plashert ističe kako će Holandija insistirati na podršci Ukrajini u kojoj neće biti oružja jer je politički dijalog jedini put iz krize.\nDanski ministar odbrane Nikolaj Vamen naglašava kako njegova zemlja nema planove da Ukrajinu snabdeva oružjem.\nBritanski ministar odbrane Majkl Felon je izjavio kako će „London razmotriti šta još može da učini na planu obuke i (neubojite) opreme koji bi pomogli Ukrajincima da se bolje zaštite od napada kojima su izloženi“.\nAmerički ambasador u NATO Daglas Lut je juče izjavio kako veruje da će vlada SAD odlučujući o tome da li da naoružava Ukrajinu „paziti da ne potkopa američko-evropsko jedinstvo oko sankcija Rusiji“.\nGrupa bivših visokih diplomatskih i vojnih zvaničnika SAD preporučila je nedavno da SAD Ukrajinu snabdeju odbrambenim oružjem kao što su protivtenkovske rakete.\nHEJGELA BRINE MOGUĆE PODELE U NATO\nAmerički sekretar za odbranu Čak Hejgel rekao je danas da je veoma zabrinut zbog mogućnosti podele unutar NATO-a, s obzirom na to da zemlje sa severa žele da se usmere na rastuću pretnju od Rusije, dok druge članice Alijanse na jugu više zabrinjava priliv stranih boraca iz severne Afrike.\nHejgel je ocenio da je sada trenutak da se članice NATO-a ujedine i mudro deluju, kao i da Alijansa mora da odgovori na sve izazove istovremeno.\nHejgel je ovu izjavu dao na sastanku u Briselu, gde su se ministri odbrane okupili na razgovorima o načinima reorganizacije Alijanse, preneo je AP.\nČlanice NATO-a dugo su bile podeljene u mišljenju na šta Alijansa treba da usmeri svoje izvore, a debatu je prošle godine pooštrila situacija u Ukrajini i odnos s Rusijom, kao i jačanje islamističkog terorizma.\nBRIDLAV: NE NAORUŽAVAJTE UKRAJINU\nKomandant NATO snaga u Evropi Filip Bridlav upozorio je danas da bi slanje modernog naoružanja u Ukrajinu moglo da isprovocira oštar odgovor Rusije.\nBridlav je, tokom zasedanja ministara odbrane članica NATO u Briselu, rekao novinarima da bi oružana pomoć Ukrajini u obračunu sa proruskim snagama izazvala Rusiju da „oštro odgovori“.\nNATO za sada pomaže Ukrajini u reformi oružanih snaga i u lekovima i opremi za zbrinjavanje ranjenika.\nNeke zemlje, međutim, zalažu se za slanje defanzivnog oružja kao što su radarski sistemi i uređaji za elektronsko izviđanje i ometanje.\nDok u sedištu NATO smatraju da to nije dobra ideja, diplomate ukazuju da Alijansa ne može da spreči članice da na bilateralnom nivou Ukrajini upute vojnu pomoć.\nOLAND: NE ŽELIMO UKRAJINU U NATO\nFrancuska ne podržava ideju da se Ukrajina priključi NATO, saopštio je danas francuski predsednik Fransoa Oland.\n„Za Francusku je ukrajinsko članstvo u NATO nepoželjno“ izjavio je Oland za novinare, a prenosi agencija Sputnjik.\nUkrajinski nesvrstani status garantuje zakon koji je 2010. godine potpisao tadašnji predsedsednik te zemlje Viktor Januković. Tim zakonom se određuje da Ukrajina neće tražiti da se pridruži bilo kojem vojno-političkom savezu.\nSadašnji predsednik Ukrajine Petro Porošenko smatra, međutim, da odluka njegovog prethodnika predstavlja stratešku grešku.\nDecembra prošle godine Ukrajina je opozvala svoj nesvrstani status i krenula u pravcu pridruživanja NATO-u. Finalizovanje odluke o pridruživanju Atlantskom savezu uslediće u narednih pet – šest godina, ističe Porošenko, prenosi agencija.\nOvakva odluka Ukrajine je izazvala podeljene reakcije u Alijansi.\nVećina zvaničnika NATO snmatra kako Ukrajina nije spremna da pristupi ovom bloku i da su potrebne duboke reforme u toj zemlji pre nego što zatraži članstvo u NATO.\nJedan visoki zvaničnik SAD je u decembru izjavio za RIA Novosti kako Alijansa ne razmatra ukrajinsko članstvo u NATO.


RTCG - Radio Televizija Crne Gore - Nacionalni javni servis :: Kulturna galaksija :: Jačaju opersku produkciju u CG\n16. 06. 2019. 10:24 >> 12:09 0\nJačaju opersku produkciju u CG\nMinistarstvo kulture i Fondacija "Festival Pućinijano" formalizovali su saradnju kako bi ojačali opersku produkciju u Crnoj Gori.\nDokument su potpisali ministar kulture Aleksandar Bogdanović i predsjednik pomenute fondacije Alberto Veronezi, uz prisustvo ambasadora Republike Italije u Crnoj Gori Luke Celiolija.\nMemorandum sa Fondacijom „Festival Pućinijano“ predviđa, prije svega, promociju operske djelatnosti u Crnoj Gori, s posebnim akcentom na organizaciju obuka i treninga za crnogorske talente u oblasti opere. Uz to, predviđena je saradnja Festivala „Pućinijano“ sa Muzičkim centrom Crne Gore, Crnogorskim narodnim pozorištem i Kraljevskim pozorištem „Zetski dom“.\nOvaj događaj je još jedan prilog našem opredjeljenju da dodatno radimo na jačanju kapaciteta institucija i stvaralaca koji djeluju u oblasti kulture, kao i uvjerenje da ćemo i u narednom periodu, saradnjom sa prestižnim svjetskim organizacijama i festivalima, unaprijediti kulturno – umjetničko stvaralaštvo u Crnoj Gori – kazao je ministar Bogdanović nakon potpisivanja Memoranduma.


Žene sa invaliditetom višestruko diskriminisane • Poverenik za zaštitu ravnopravnosti\nŽene sa invaliditetom višestruko diskriminisane\nO nama Vesti Žene sa invaliditetom višestruko diskriminisane\nŽene sa invaliditetom su višestruko diskriminisane i četiri puta češće izložene nasilju nego žene bez invaliditeta, rečeno je na tribini „Nasilje i žene sa invaliditetom” održanoj u Beogradu. Diskriminacija je jedna vrsta nasilja, a pol i identitet predstavljaju osnov za diskriminaciju ovih žena, rekla je učesnica tribine Emila Spasojević, predstavnica Poverenika za zaštitu ravnopravnosti. Ona je dodala da ove žene najčešće trpe diskriminaciju u oblasti obrazovanja, pružanja zdravstvenih usluga, zapošljavanja, socijalnoj zaštiti i porodičnom životu, ali i da iako imaju pravo da podnesu pritužbu na bilo koji oblik diskriminacije, one to najčešće ne rade.\nTribinu „Nasilje i žene sa invaliditetom” kojom se prvi put u Srbiji obeležava nedelja žena sa invaliditetom, organizovala je nevladina organizacija „Iz kruga-Beograd”.\nCilj aktivnosti organizovanih u više gradova u Srbiji je da se učini vidljivom potreba za podrškom koja je neophodne ženama sa invaliditetom koje su iskusile nasilje. Takođe, lokalne zajednice i donosioci odluka ne bi trebalo da gube iz vida to koliko je težak položaj žena sa invaliditetom i sa koliko se izazova one suočavaju u svakodnevnom životu. Poverenik za zaštitu ravnopravnosti svojim aktivnostima doprinosi unapređenju ravnopravnosti svih u društvu i podseća da je neophodno da se reaguje povodom svakog slučaja diskriminacije.


FSS: Ako fudbaleri budu ugroženi, možda se i ne igra utakmica sa Albanijom\nKomesar za bezbednost Fudbalskog saveza Srbije (FS S) Milivoj Mirkov ne isključuje mogućnost da se utakmica protiv Albanije u Elbasanu i ne odigra ukoliko bude ugrožena bezbednost srpskog državnog tima.\nAutobus sa reprezentativcima Srbije kamenovan je u Tirani na putu od aerodroma do hotela Šeraton, gde su se kasnije smestili.\n“Na jednoj deonici bačeno je nekoliko kamenica i slomljeno je bočno staklo iza vozača. Odmah je reagovalo naše obezbeđenje, kao i albanska policija, tako da smo bezbedno stigli do hotela. Svi smo zabrinuti zbog incidenta i razmatramo situaciju da ne dođe do novog. Tražili smo dodatne garancije i u zavisnosti od dešavanja preduzećemo odgovarajuće mere”, izjavio je Mirkov za RTS iz Tirane.\nOn je dodao da svi ulažu velike napore kako bi se sprečio eventualni novi huliganski ispad albanskih navijača, pre svega u četvrtak, na dan utakmice, kada srpski fudbaleri kreću iz Tirane u oko 50 kilometara udaljeni Elbasan.\n“Ukoliko procenimo da je na bilo koji način ugrožena bezbednost naše reprezentacije moguće je da se utakmica i ne odigra”, poručio je Mirkov.\nPotpredsednik FS S Savo Milošević naveo je da su fudbaleri u prvi mah bili šokirani incidentom, ali da je situacija brzo bila pod kontrolom i da igrači nisu ispoljili ni strah ni nervozu.\n“Ovo svakako neće uticati na naše fudbalere, incident je čak izazvao dodatnu želju za pobedom. Mogao bi da pomogne našoj reprezentaciji u motivacionom smislu, da igrači izađu na teren još čvršće rešeni da ostvare uspeh. Uglavnom smo fokusirani da ostanemo mirni, da ne isprovociramo albanske navijače i da se usredsredimo isključivo na fudbal. Za sutra je planirana šetnja u blizini hotela, ali će biti teško da se tako nešto obezbedi, videćemo da li je uopšte moguće”, rekao je Milošević.\nTreninzi fudbalera Srbije su otkazani, a ekipa kreće iz Tirane u Elbasan nekoliko sati pre početka utakmice.\nFS S je o incidentu albanskih huligana u Tirani već obavestio nadležne zvaničnike u Evropskoj fudbalskoj uniji.\nKvalifikaciona utakmica za prvenstvo Evrope između Albanije i Srbije igra se u večeras u Elbasanu od 20.45 sati.\n08.10.2015 u 09:33 / Odgovori\nTreba zabraniti igranje utakmice sa Albanijom dok je sveta i veka.\n08.10.2015 u 09:28 / Odgovori\nNeće biti ugroženi, budite sigurni. Nismo mi kao vi, na čelu sa Tomom, mi smo gostoprimljivi, mi samo želimo da vas pobedimo sportski i da idemo u Francusku.\nZaev Srbiju tretira isto kao Iran\nNikad viđeno: Tuzlaci postavili najgori “živi zid” u istoriji fudbala! (video)\nUpozorenje: Očekuju se vremenske nepogode, oluja, pojava grada\nMatić: Uživam u Mančesteru\n"Teatar snova" i Murinjo u transu: Stiže najveća zvezda i to po titulu!\nCAS potvrdio tri doživotne suspenzije u doping i korupcijskoj aferi\nBajern želi da suspenduje Pecarskog zbog Partizana


Udruženje poljoprivrednika BiH: "Seljački savez i Vlada FBiH prevarili poljoprivrednike"\nUdruženje poljoprivrednika BiH oglasilo se danas saopštenjem za javnost u kojem se ističe kako je federalna Vlada zajedno sa Seljačkim savezom Federacije BiH prevarila poljoprivrednike Federacije BiH.\n"Nakon jučerašnjih protesta i navodnog dogovora između Vlade Federacije BiH želimo obavijestiti kako su poljoprivrednici motivisani od strane Seljačog saveza, a potaknuti Nezirom Tanovićem i politikom SDA i HDZ-a izašli na proteste, a nije isključeno i uz odobravanje premijera Nikšića, uz ranije planiranu i dobro isceniranu prevaru poljoprivrednih proizvođača", stoji u saopštenju bh. Udruženja poljoprivrednika.\nNadalje ističu kako je premijer nakon formiranja federalne Vlade na sastanak primio predstavnike Udruženja poljoprivrednika u BiH i sindikata PPDIVUT-a na kojem je između ostalog obećao da će rebalansom osigurati dodatna sredstva za poljoprivredni proračun i to najmanje iznosom kojim je opterećen potraživanjem iz prošle godine.\n"Sada se ogradio od toga i znamo da je rebalans prošao bez povećanja za poljoprivredu, a poljoprivrednici su nasjeli da im se još jednom umanje sredstva za više od deset miliona KM u tekućoj godini", pojašnjavaju u Udruženju.\nNavode i to kako su poljoprivrednici Federacije BiH zaslijepljeni, te da će ponovo za koji mjesec izaći na proteste.


Komisija je kritikovala kontroverzne izmene zakona o medijima i sudu a potpredsednik Evropske komisije Frans Timermans je tim povodom dva puta pisao Varšavi tražeći objašnjenje.\nPoljski ministar pravde Zbignjev Ziboro je danas rekao da je "zapanjen" zahtevom Timermansa, ocenivši daje rec o "pokušaju vršenja pritiska na demokratski izabran parlament i vladu jedne suverene države."\n"Imali ste mogućnost da od mene dobijete kompetentne informacije kroz rutinske radne kontake i žao mi je što to niste učinil. Zbog toga sam prvi put saznao za vaše neopravdane optužbe i nefer zaključke iz medija," napisao je on Timermansu, preneo je AFP.\nOdnosi Brisela i Varšave su zategnuti od kada se u oktobru Partija pravde i prava predvođena evroskeptikom Jaroslavom Kačinskim vratila na vlast u Poljskoj posle osam godina u opoziciji.\nEvropska komisija je rešila da raspravlja o vladavini zakona u Poljskoj što bi moglo dovesti i do kaznenih mera. Reč je o potezu bez presadana za jednu članicu EU.\nPremijerka Beata Šidlo rekla je danas da će sepridružiti predsedniku Anžeju Dudi 18 januara tokom debate o ovom pitanju pred Evropskim parlamentom.\nŠef Evropske komisije Žan Klod Junker negirao je prošle nedelje da Brisel nije fer prema Poljskoj povodom ovih promena.\n"Hajde da ne preterujemo, ovo je važno pitanje, ali imamo prijateljske i dobre odnose sa Poljskom," rekao je on.


Vesna Zmijanac beži od zeta? Priča se da ne voli Relju – Tračara\nVesna Zmijanac beži od zeta? Priča se da ne voli Relju\nVesna Zmijanac se sa nastupa u Švajcarskoj vratila istim avionom kao i njena ćerka i zet, međutim po sletanju svako je otišao na svoju stranu. Vesna je prva istrčala sa aerodroma i užurbanim korakom uhvatila taksi.\nVeć mesecima se spekuliše da odnosi Nikolije Jovanović i Relje Popovića sa Vesnom Zmijanac nisu najbolji. Svemu tome doprinelo je i kada je Nikolija rodila drugo dete, te je reper organizovao proslavu na kojoj se nije pojavila Vesna, a kasnije su se u medijima pojavili navodi i da je Relja zabranio tašti da samostalno pravi ikakve proslave.\nNaravno, mladi par je to odmah demantovao, a ubrzo je i Vesna poručila da je u sasvim dobrim odnosima sa zetom, međutim isplivali su novi dokazi da očigledno pokušavaju da zataškaju da u njihovoj porodici nije sve u najboljem redu.\nNaime, proteklog vikenda Nikolija i Relja su imali nastup u Bernu, dok je Vesna iste večeri nastupala u Cirihu. Nakon završenih koncerata, svo troje su se sutradan vratili za Beograd istim letom iz Švajcarske, međutim sa aerodroma su izašli kao da se ne poznaju.\n“Situacija je bila u najmanju ruku jako čudna, jer je Vesna trčala da izađe među prvima iz aviona. Bukvalno je delovalo kao da beži od Nikolije i Relje, a i tokom uzimanja prtljaga nisu stajali zajedno, iako su oko njih bili mnogi drugi putnii koji su ih gledali u čudu. Nikome nije bilo jasno kako majka i ćerka mogu da putuju zajedno, a da se tokom celog leta izbegavaju”, navodi devojka koja se našla na istom letu, te dodaje:\n“Svima je delovalo da među njima ima nekih nerazjašnjenih stvari i da su u nekom sukobu. Čak nisu sačekali jedni druge kako bi se zajedno vratili sa aerodroma kući, nego je Vesna prva istrčala da uhvati taksi, dok su ovo dvoje u pratnji saradnika izašli među poslednjima sa aerodroma.”\nZmijanac je pokušala da što neprimetnije izađe sa aerodroma, i sakrije se od radoznlih pogleda, te je na glavi nosila kapu, a pola lica joj je prekrivala maska. Međutim to joj nije pošlo za rukom, te je naš fotograf uspeo da je fotografiše kako užurbano izlazi sa aerodroma, piše Kurir.rs.\nVesna Zmijanac za „Telegraf“ govori da nije tako.\n„U avionu smo potpuno sedeli drugačije – ja sam bila na početku, oni na kraju. Nisu mi pomogli oko stvari, jer sam imala samo jedno koferče, ima točkiće, ne treba niko da mi pomaže za to. Na aerodromu me je čekala drugarica, a oni su išli taksijem, njih je četvoro bilo, menadžer, di džej…“, rekla je pevačica.\nPodsetimo, nedavno je i sama Nikolija otkrila da retko viđa majku, te da Vesna zbog obaveza nema vremena da joj pomaže oko čuvanja dece.\n“Relja i ja delimo obaveze 50:50. Moja majka nema slobodan vikend do februara, tako da mi ne pomaže u čuvanju dece. Kada mi je pročitala repertoar i datume, ušla sam u kalendar i saznala da se nećemo skoro videti”, rekla je nedavno Nikolija.\nSamim izbegavanje na aerodromu dodatno je ukazalo na ono što se već godinama priča, a to je da su Nikolija i Vesna u lošim odnosima, a kako su mediji već pisali, glavni razlog tome su nesuglasice između Relje i Vesne.\nMladi par je po dolasku u Beograd delovao raspoloženo i srećno, te nisu skidali osmeh sa lica. Delovalo je kao da ih ni malo nije poremetilo to što je Vesna samo nekoliko minuta pre njih izjurila sa aerodroma bez pozdrava, prenosi Kurir.rs.\nNikolija, relja popović, vesna zmijanac\nPrevPrethodna vestHapšena zbog prostitucije: Ko je starleta čiji auto je zapaljen u tržnom centru\nNaredna vestSuzana Jovanović objasnila zašto se ne razmeće bogatstvom!Next\nNikolija: Ćerkama ću dati izbor koji meni nije dala moja majka\nNikolija pred kamerama o pričama da je Relja neveran\nNikolija Jovanović otkrila ko je Reljina ljubavnica o kojoj svi bruje


SVETSKI MEDIJI O IZBORIMA U SRBIJI: "Međunarodna tišina glasno se čuje" - Ozon Plus\nHome Aktuelno SVETSKI MEDIJI O IZBORIMA U SRBIJI: “Međunarodna tišina glasno se čuje”\nIako je podela na pristalice Istoka i Zapada uvek aktuelna tema u Srbiji, čini se da strane sile ne mare mnogo za ovogodišnje izbore, smatraju analitičari.\nStručnjaci procenjuju da je opalo interesovanje mađunarodnih faktora za ceo region, uključujući i Srbiju.\n„Sve je očiglednije da Evropu jedva da zanima Srbija. Slično bi se moglo reći za Sjedinjene Američke Države”, ocenjuje Erik Gordi, profesor na Univerzitetskom koledžu u Londonu.\nVelike sile – Amerika, Evropska unija i Rusija, dovoljno su zaokupljene sopstvenim problemima-od pandemije korona virusa do rasizma, zajednički je zaključak sagovornika BBC-a.\n„EU nastavlja da tiho podržava predsednika Srbije Aleksandra Vučića u ime navodne ‘stabilnosti’, tako da ovog puta evropske institucije neće poslati ozbiljnu misiju posmatrača izbora”, kaže Gordi.\nODSUSTVO MEĐUNARODNOG INTERESOVANJA\nSmanjen uticaj inostranstva na izbore u Srbiji je „sasvim prirodan”, jer su velike sile zauzete epidemijom Kovid-19, izlaskom iz karantina i ekonomske krize, kaže Georgij Engelhart, naučni saradnik Instituta za slavistiku Ruske akademije nauka.\n„Normalno je da su spoljnopolitička pitanja na nekom drugom mestu”, kaže Engelhart za BBC na srpskom.\nTo ide na ruku lokalnim vlastodršcima, koji su sigurniji kad nisu pod lupom velikih sila.\nSa stanovišta šefova vlada na Balkanu bolje je da imaju odrešene ruke nego kad su stalno sputani posetama i domaćim zadacima koje im, inače, donose funkcioneri.\n„Kad su sami u svom dvorištu, lagodnije je”, ističe Engelhart.\n„Poseta Lavrova je davno dogovorena aktivnost, ali sada se podudara sa izborima pa se može tumačiti i kao politički gest, jer je prva poseta posle korone”, ističe Engelhart.\nZAŠTO JE EU TAKO TIHA ?\nDva velika talasa proširenja zapljusnula su EU 2004. i 2007. godine – tada je 12 zemalja postalo deo evropske porodice.\nZatim je došla ekonomska kriza 2008, i na kraju nedavno okončani Bregzit – izlazak Velike Britanije iz EU.\n„Došlo je do zamora i pitanjem proširenja se sada niko bitan ne bavi”, kaže Milan Igrutinović sa Instituta za evropske studije za BBC.\nShvatili su, dodaje, da im vreme ne ide na ruku i logika Brisela je da mora napraviti neku vrstu „remonta”.\n„Suočeni sa svim tim, problemi nekog tamo Balkana, koji nije deo EU i ne može da im našteti, ne deluju im toliko hitni i bitni”, ističe Igrutinović.\n„Daj da radimo sa tom strankom, jer želimo da budu vezani za nas, umesto da se okrenu Rusiji ili Kini. Zato ne žele da svaki čas kritikuju dominantnu partiju”, ističe Igrutinović.\nUmesto zvaničnih poseta, partijska podrška iz inostranstva je stigla internetom – kao i sve u vreme epidemije. A i ona je došla tek poslednjih dana, u finišu kampanje.\nTUSKOVA PODRŠKA VUČIĆU NA SRPSKOM JEZIKU\nAnalitičari smatraju da to nije neuobičajeno, jer je Vučićeva Srpska napredna stranka deo EPP – najveće evropske grupacije stranaka.\n„U užem kružoku političkih elita ta vrsta ‘paunovog perja’ znači nešto, ima vrednost, ali ne verujem da donosi neke glasove”, ocenjuje Igrutinović.\nTom prilikom je Putin rekao da očekuje pobedu izborne liste koju predvodi Vučić i poželeo mu uspeh, objavljeno je na Instagram nalogu „Budućnost Srbije”.\n„Kosovo je vraćeno u orbitu za razliku od prošlog vremena, a Kosovo je uvek povod za nacionalnu homogenizaciju na patriotskim linijama sa popriličnom količinom tamjana u vazduhu”, kaže Jakšić.\nGODFRI SE ZALAGAO ZA IZLAZAK NA IZBORE, ZAPAD ĆUTI\nDevet dana pre izbora Godfri je posetio jedan od retkih gradova u kojima vladajuća SNS nije na vlasti – Šabac, i fotografisao se sa gradonačelnikom i jednim od opozicionih lidera Nebojšom Zelenovićem.\nSpoljnopolitički komentator Boško Jakšić smatra da će ovi izbori pažnju stranaca privući u „normalnoj meri” – kao u bilo kojoj drugoj evropskoj zemlji.\n„ U poslednjih nekoliko meseci, pre bih rekao da Zapad previše ćuti” ‘ smatra Jakšić.\nAko Srbija i Kosovo postignu dogovor pre novembarskih američkih izbora, to će dati Trampovoj administraciji barem jedan uspeh u spoljnoj politici, ocenjuje Gordi.„U nadi da će uspeti da to izvojuje, Tramp je podržavao Vučićevu stranu u sporu. Neutralisao je Tačija, koji je sada u poziciji da čitava njegova reputacija zavisi od uspešnog dogovora o razmeni teritorija.„Iz tog razloga SAD će ignorisati sve probleme legitimiteta oko izbora pa će, kao i EU, tiho podržavati Vučića. Ali za Vučića znatno manje stvari zavisi od Trampovih ambicija u regionu nego za Tačija”, objašnjava Gordi.On kaže da se neće mnogo pažnje posvetiti ni izborima u Hrvatskoj, barem do američkih izbora u novembru, i da se ceo region „sve više ignoriše”.„To znači da postoji jaka volja da se gleda kroz prste na sve probleme nelegitimnih vlasti, korupcije, i pozive na međuetničku netrpeljivost.„Poruka te međunarodne tišine se glasno čuje”, zaključuje on.\nPrethodna objavaIZBORI U SRBIJI:PREDIZBORNA TIŠINA I ODJEK BOJKOTA\nNaredna objavaNOVI DETALJI O SMRTI AMERIKANCA U BEGEJU: Biciklom upao u reku


Model Ujedinjenih Nacija-MUN - Magazin Student\n13 новембра, 201913 новембра, 2019\nHoćete da putujete širom sveta i da se bavite diplomatijom onda su ove prave konferencije za vas. Evo o čemu se radi.\nModeli Ujedinjenih Nacija su osmišljeni tako da svaki predstavnik-delegat reprezentuje određenu zemlju kao pravi diplomata. Mora da zna njene zakone, i praktično kao da je član njihovog Ministarstva Spoljnih poslova.\nNa ovim modelima možete sresti buduće šefove države, neretko čak i deca poznatih političara učestvuje na ovim konferencija, naravno ovo je važno jer vi pre svega stičete brojne kontakte širom sveta. Ovi kontakti bi vas u budućnosti mogli lako izvesti na put neslućenih visina. Pobednici odnosno najbolji delegati mogu sebi još više odškrinuti vrata ka slavi, jer je ovo veoma dobra preporuka za CV.\nUkoliko se pitate da li ovo postoji kod nas, odgovor je potvrdan. Svake godine se održava u Beogradu krajem marta meseca. Postoji još nekoliko konferencija u regionu, kao i širom Evrope i sveta. Najprestižniji je svakako u Njujorku. Apliciranje je veoma lako, samo treba da posetite sajt mymun.com, tu možete naći više o ovome.


MOTOR blog » Uskoro stupaju na snagu oštrije kazne za saobraćajne prekršaje Uskoro stupaju na snagu oštrije kazne za saobraćajne prekršaje – MOTOR blog\nMinistarstvo unutrašnjih poslova Vlade Republike Srbije saopštilo je danas da novi Zakon o bezbednosti saobraćaja stupa na snagu 10. decembra i uputilo apel građanima da obrate pažnju na novine koje donosi taj dokument.\nU saopštenju se precizira da je za nevezivanje sigurnosnog pojasa i telefoniranje u vožnji (bez hendsfrija) predviđena novčana kazna od 5.000 dinara, dok je za vožnju sa više od dva promila alkohola u krvi, ukoliko vozač nije izazvao nezgodu ili ugrozio bezbednost, predviđena kazna zatvora od najmanje 15 dana i zabrana upravljanja vozilom najmanje 8 meseci.\nUkoliko je vozač sa više od dva promila alkohola u krvi izazvao nezgodu ili ugrozio bezbednost, predviđena je kazna zatvora od najmanje 45 dana i zabrana upravljanja vozilom najmanje 10 meseci, dok je za prolazak kroz crveno svetlo, ako vozač nije izazvao nezgodu ili ugrozio bezbednost, kazna od 15.000 do 30.000 dinara ili zatvor do 30 dana i zabrana upravljanja vozilom najmanje tri meseca.\nU slučaju da je vozač izazvao nezgodu ili ugrozio bezbednost pri prolasku kroz crveno svetlo, sleduje mu novčana kazna od 30.000 do 50.000 dinara ili zatvor do 60 dana i zabrana upravljanja najmanje pet meseci, a ukoliko dva ili više puta vozač prođe kroz crveno svetlo u roku od deset minuta, kazna je od 30 do 60 dana zatvora.\nZa držanje deteta mlađeg od 12 godina u krilu na prednjem sedištu, ako vozač nije izazvao nezgodu ili ugrozio bezbednost, predviđena je novčana kazna od 15.000 do 30.000 dinara ili zatvor do 30 dana i zabrana upravljanja najmanje tri meseca, a ukoliko je vozač izazvao nezgodu ili ugrozio bezbednost, kazna je od 30.000 do 50.000 dinara ili zatvor do 60 dana i zabrana upravljanja najmanje pet meseci.\nPrekoračenje brzine u naselju više od 70 kilometara na čas i van naselja više od 80 kilometara na čas nosi kaznu zatvora od 15 dana, a ukoliko je vozač izazvao nezgodu, najmanje 45 dana, dodaje se u saopštenju.\nUskoro stupaju na snagu oštrije kazne za saobraćajne prekršaje was last modified: November 16th, 2009 by Goran Aničić\nNovi Saab koncept u najavi


Imovina na briselskom stolu - prvo koncept pa razgovori o Gazivodama, Brezovici, Šar-planini\nJedna od najtežih tema u pregovorima Beograda i Prištine - pitanje imovine stigla je na briselski sto. Pravo polažu obe strane, ali su materijalni dokazi na strani Srbije.\nBeograd i Priština usaglasili su stavove o pitanju nestalih i raseljenih lica, kao i o ekonomskim odnosima, rekao je predsedednik Srbije. Otvorena su i dva nova, Zajednica srpskih opština i imovina i međusobna potraživanja.\nNastavak dijaloga Beograda i Prištine pod okriljem EU\nDijalog Beograda i Prištine o normalizaciji odnosa pod okriljem EU biće nastavljen danas u Briselu sastankom predsednika Srbije, Aleksandra Vučića i kosovskog premijera, Avdulaha Hotija.\n"Srbija ima šansu, u naredna dva dana razgovori o ZSO"\nDirektor Kancelarije za KiM Marko Ðurić kazao je da očekuje da u naredna dva dana počnu razgovori o konkretizaciji sporazuma o Zajednici srpskih opština.\nHoti: Sutra u Briselu o konačnom sporazumu sa Srbijom\nKosovski premijer Avdulah Hoti izjavio je da će sutra sa srpskom delegacijom u Briselu razgovarati o konačnom sporazumu kojim će se rešiti pitanje međusobnog priznavanja i normalizacija odnosa između Kosova i Srbije.


Stručno osposobljavanje za elektromehaničara za radio, TV i video uređaje - Otvoreni univerzitet Znanje\nStručno osposobljavanje za elektromehaničara za radio, TV i video uređaje\nZa polaznike koji nisu radili na poslovima elektromehaničara za ra, tv i video uređaje i žele da se obuče\nOsposobljavanje za elektromehaničara za radio, TV i video uređaje podrazumeva upoznavanje i ovladavanje korišćenja mernih instrumenata na pomenutim aparatima. Kandidat stiče znanja i veštine o održavanju digitalnih i analognih audio i video uređaja, tipovima instalacija, postavljanju video nadzora i dr.\nObuka se vrši u servisima sa kojima Univerzitet sarađuje, a na praksu će polaznik biti upućen u roku od najduže 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo u poslovima elektromehaničara za ra, tv i video uređaje. Polaznik može i sam obezbediti praksu o čemu treba da se izjasni prilikom upisa.\nPre početka obuke, polaznik na Univerzitetu kupuje skripte i dnevnik prakse koji su obavezni za svakog polaznika : Tehnologija zanimanja za elektromehaničara radio, tv i video uređaja, Osnovi elektrotehnike i Bezbednost i zaštita na radu. Iz ovih skripti polaznik uči teoriju koju će mu mentor na licu mesta uz rad objašnjavati.Dnevnik prakse se popunjava prema uputstvima mentora.\nTehnologija zanimanja za elektromehaničara radio, tv i video uređaja\nPo uspešno položenim ispitima, polaznik dobija diplomu i sertifikat stručne osposobljenosti za elektromehaničara za radio, tv i video uređaja sa kojom može raditi u privatnom ili državnom preduzeću na poslovima za elektromehaničara za radio, tv i video uređaja.\nZa polaznike koji su radili ili rade na poslovima elektromehaničara za ra, tv i video uređaje - provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima za elektromehaničara za radio, tv i video uređaja, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima za elektromehaničara za radio, tv i video uređaja najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPo uspešno položenim ispitima, polaznik dobija diplomu i sertifikat stručne osposobljenosti za za elektromehaničara za radio, tv i video uređaja sa kojom može raditi u privatnom ili državnom preduzeću na poslovima za elektromehaničara za radio, tv i video uređaja.


Kina pozvala SAD da prekinu sa provokacijama u Južnom kineskom moru - 02.10.2018, Sputnik Srbija\nKina pozvala SAD da prekinu sa provokacijama u Južnom kineskom moru\nPeking zahteva da Vašington hitno prekine sa provokacijama Ratne mornarice u Južnom kineskom moru, izjavila je zvanična predstavnica Ministarstva inostranih... 02.10.2018, Sputnik Srbija\n08:13 02.10.2018 (Osveženo: 14:34 02.10.2018)\n© AFP 2021 / STRPosada kineske Južnomorske flote tokom vojne vežbe u Južnom kineskom moru\nPeking zahteva da Vašington hitno prekine sa provokacijama Ratne mornarice u Južnom kineskom moru, izjavila je zvanična predstavnica Ministarstva inostranih poslova Hua Čuning.\n27 Septembar 2018, 17:28\nPrema rečima portparolke MIP Kine, SAD pod izgovorom slobodne plovidbe krše osnovne međunarodne norme, predstavljaju pretnju suverenitetu Kine i štete stabilnosti u regionu.\nHua Čuning je naglasila da Kina namerava da preduzme sve neophodne mere za zaštitu nacionalnog suvereniteta i bezbednosti.\n„Kina izražava krajnje nezadovoljstvo i odlučan protest protiv takvih akcija“, naglasila je ona.\nU nedelju je predstavnik američke Pacifičke flote Čarls Braun saopštio da je kineski razarač prošao na „nebezbednom“ rastojanju od američkog ratnog broda koji je izvodio operaciju obezbeđivanja slobodne plovidbe nedaleko od spornih ostrva u Južnom kineskom moru.\nKao odgovor, Peking je izjavio da je američki razarač samovoljno ušao u pomenutu akvatoriju, te je kineski ratni brod odmah preduzeo mere: izvršio je proveru kome pripada brod i upozorio ga da odmah napusti te vode.


Borilački | Pančevac\nAleksandar Ivanović i Danijel Kokora, članovi novootvorenog borilačkog kluba „A Tim Žerjal” iz Kovina, nedavno su učestvovali na kvalifikacionom turniru za izbor nacionalnog tima Srbije u combat wrestlingu, koji su organizovali MMA tim „Teogenes” iz Beograda i Internacionalna combat wrestling federacija. Zahvaljujući odličnoj pripremljenosti, Ivanović i Kokora su na ovom takmičenju uspeli se izbore za mesto u našem nacionalnom timu, te […]\n23.06.2015 ·\t0 komentara ·\tBorilački\nBoba Bitević prvak Evrope\nPančevac Slobodan Bitević danas je u finalnom meču Evropskog prvenstva za seniore u Istanbulu uspeo da pobedi dvostrukog svetskog šampiona Enesa Erkana i stekne laskavu titulu prvaka Evrope u karateu. Boba se nadmetao u kategoriji preko 84 kg, a do meča za titulu prvaka Starog kontinenta stigao je posle četiri briljantne pobede nad rivalima iz Portugalije, Belgije, Holandije i Makedonije. […]\n21.03.2015 ·\t1 komentar ·\tBorilački\nBitević u finalu Evropskog prvenstva\nNaš sugrađanin Slobodan Bitević, najbolji srpski karatista, danas je uspeo da se plasira u finale Evropskog prvenstva za seniore koje se održava u Istanbulu. Boba se nadmeće u kategoriji preko 84 kg, a do meča za titulu prvaka Starog kontinenta stigao je posle četiri briljantne pobede nad rivalima iz Portugalije, Belgije, Holandije i Makedonije. Finalni meč je na programu u […]\n19.03.2015 ·\t0 komentara ·\tBorilački\nU nedelju, 15. marta, u organizaciji udruženja „Srpska Sparta”, Vladimira Jovanovića Maradone i Dalibora Milutinovića, u saradnji sa Gradom Pančevom, održan je još jedan pravi spektakl – „Kombat čelendž 9”. Kao i mnogo puta do sada, Hala sportova je bila ispunjena do poslednjeg mesta, a sav prihod od ulaznica biće uplaćen u humanitarne svrhe. Ljubitelji borilačkih sportova uživali su u […]\n17.03.2015 ·\t0 komentara ·\tBorilački\nBoško Borenović šampion Srbije\nNa Prvenstvu Srbije u džudu za mlađe seniore, koje je održano 4. oktobra u Kanjiži, nastupilo je 137 boraca iz 37 klubova. Iako je konkurencija očigledno bila izuzetno jaka, članovi Džudo kluba Dinamo postigli su izvanredne rezultate. Ekipu je predvodio trener Ljubomir Stanišić, a najveći uspeh ostvario je Boško Borenović, koji se okitio najsjajnijim odličjem u kategoriji do 90 kg. […]\n07.10.2014 ·\t0 komentara ·\tBorilački, Sport\n30.09.2014 ·\t0 komentara ·\tBorilački, Sport\nMedalje sa svih strana\nČlanovi DŽK-a Dinamo bili su veoma aktivni u proteklih desetak dana. Učestvovali su na brojnim takmičenjima u zemlji i inostranstvu i sa svakog su doneli neki trofej. Na Prvenstvu Vojvodine za mlađe seniore u Kanjiži, u konkurenciji od 70 boraca iz 20 klubova, naši su osvojili četiri medalje, a u ukupnom plasmanu Dinamo je bio najuspešniji klub. Šampioni pokrajine postali […]\n24.09.2014 ·\t0 komentara ·\tBorilački, Sport\nNaš sugrađanin Vladimir Jovanović Maradona, MMA borac i član Udruženja sportista „Srpska Sparta”, učestvovaće u subotu, 27. septembra, u velikom spektaklu u Moskvi. On će se u okviru „Mix fighter” organizacije boriti protiv Gračija iz Azerbejdžana u svojoj kategoriji, do 84 kg. U glavnom gradu Rusije Jovanović će biti jedini učesnik iz naše zemlje, pa će tako, u borbama protiv […]\n23.09.2014 ·\t0 komentara ·\tBorilački, Sport\nTradicionalan, 30. međunarodni turnir za seniore održan je 23. avgusta u slovačkom gradu Banska Bistrica. DŽudo klub Dinamo bio je jedini predstavnik Srbije, a u konkurenciji 200 boraca iz 15 zemalja njegovi članovi su osvojili dve medalje. Bronzana odličja su zaslužili Predrag Nikolajević u kategoriji do 66 kg i Bojan Došen u konkurenciji do 81 kg. Na peta mesta su […]\n06.09.2014 ·\t0 komentara ·\tBorilački, Sport


Aselborn: EU treba da prizna palestinsku državu - Vijesti.me\nEU TREBA DA REAGUJE NAKON ŠTO SU SAD PODRŽALE IZRAELSKA NASELJA NA ZAPADNOJ OBALI\nViše od 135 država je već priznalo palestinsku državu, uključujući i nekoliko istočnih evropskih država koje su to učinile prije ulaska u EU Edit\n729 pregleda 0 komentar(a)\nAselborn (Foto: Reuters)\nNada Bogetić 20. novembar 2019, 20:42\nEvropska unija treba da prizna palestinsku državu nakon što su Sjedinjene Države izrazile podršku izraelskim naseljima na okupiranoj Zapadnoj obali, kazao je danas ministar inostranih poslova Luksemburga Žan Aselborn.\nAmerički državni sekretar Majk Pompeo je u saopštenju u ponedjeljak odustao od pozicije da naselja na teritoriji koju je okupirao Izrael „nijesu u skladu sa međunarodnim zakonom”, preinačivši stav koji datira iz vremena administracije Džima Kartera 1978.\nPalestinci tvrde da naselja ugrožavaju njihov cilj osnivanja države na Zapadnoj obali i u Pojasu Gaze, sa Istočnim Jerusalimom kao prijestonicom.\n„Priznavanje Palestine kao države ne bi bilo ni usluga niti blanko ček već prosto priznanje prava palestinskog naroda da imaju državu”, kazao je Aselborn za Rojters. „To ne bi bila mjera protiv Izraela već način da se utre put za dvodržavno rješenje”, kazao je on.\nEU je nakon saopštenja SAD u ponedjeljak ponovila stav da smatra da je gradnja izraelskih naselja na okupiranoj palestinskoj teritorji nezakonita prema međunarodnom pravu.\nEvropski parlament je 2014. usvojio rezoluciju kojom generalno podržava palestinsku državnost. To je bilo kompromis postignut nakon što su poslanici iz lijevog centra tražili da se članicama EU uputi poziv da bezuslovno priznaju Palestinu.\nOd kako su 2014. propali mirovni pregovori, kojima su posredovale SAD, Izrael je nastavio sa gradnjom naselja na teritoriji koju Palestinci žele za svoju državu.\nViše od 135 država je već priznalo palestinsku državu, uključujući i nekoliko istočnih evropskih država koje su to učinile prije ulaska u EU.


Neće nestati mali farmeri - AgroSmart\nGovoreći o proizvodnji sireva, Jovanović je rekao da se mora naći način sa državom i svim učesnicima u tom lancu, kako bi se podstakla zanatska proizvodnja, da se što više objedine proizvođači takvih proizvoda, jer oni sigurno imaju mesta na tržištu.\nJovanović je, gostujući u Jutarnjem programu RTS-a, istakao da stočarstvo u proteklih deset godina u Srbiji nije dobilo mesto koje mu pripada, da su ulaganja mala i da bez pomoći države u vidu premija, subvencija i podsticaja proizvodnja ne može da opstane.\nPredsednik Upravnog odbora Udruženja proizvođača mleka Srbije je ocenio da neće nestati mala poljoprivredna gazdinstva koja čine više od 90 odsto u strukturi i broju krava poljoprivrednih gazdinstava u Srbiji.\nJovanović je ukazao da su dve trećine Srbije bogom dane za stočarsku proizvodnju, ali da su planine i pašnjaci po celoj Srbiji južno od Beograda gotovo prazni.\nU Evropi prosečan broj krava po farmi se kreće između 25 i 50, a u Srbiji to nisu ni tri krave po domaćinstvu, precizirao je Jovanović.\nJovanović je rekao da je u Srbiji skoro počela organska proizvodnja i da postoje proizvođači uglavnom povrća i voća, ali da je to daleko iza nivoa proizvodnje koji postoji u Evropi.\nKomentarišući saopštenje Svetske zdravstvene organizacije da mesne prerađevine – kao što su slanina, šunka i kobasica, mogu da budu uzrok razvoja raka, Jovanović je ocenio da „to apsolutno ne stoji, kada je reč o Srbiji“.\nJovanović je dodao da je to „izuzetna šansa za Srbiju, jer nismo uspeli silom prilika ili okolnosti da kontaminiramo našu prirodnu sredinu, još uvek ne toliko da bi ona imala neki recidiv u gotovom proizvodu“.


Home INSTANT O čemu su razgovarali Lavrov i Dodik: Neko spominje ikonu, a neko...\nPredsjedavajući Predsjedništva BiH Milorad Dodik danas je telefonski razgovarao sa Sergejom Lavrovom, šefom ruske diplomatije. Ovo je njihov prvi zvanični razgovor nakon afere “Ikona“ na inicijativu člana Milorada Dodika.\n“Razmatrana je tema postkonfliktnog rješenja u BiH, s naglaskom na potrebi zatvaranja Ureda visokog predstavnika u BiH, kao i niz aktualnih pitanja bilateralne saradnje, uključujući interakciju u borbi protiv širenja koronavirus infekcija“, rekli su iz ruskog ministarstva.\nU saopćenju iz Dodikovog kabineta navedeno je kako je tema razgovora bila i afera “Ikona”, no u saopćenju ruskog Ministarstva vanjskih poslova to nije ni navedeno.\n“Dodik je u telefonskom razgovoru još jednom zahvalio Lavrovu za nedavnu posjetu, a Lavrov je dodao da mu je bilo veoma drago što su susreli uprkos tome što je Ukrajina neosnovano pokušala napraviti senzaciju vezano za ikonu za koju nisu uspjeli da utvrde ništa od onoga što su tvrdili”, rečeno je iz kabineta predsjedavajućeg Predsjedništva BiH.\nDodik je informisao Lavrova da je u Republiku Srpsku stiglo 20.000 vakcina Sputnik V a da će dodatnih 20.000 stići ovog vikenda.\nRuski ministar je obećao da će se lično potruditi da se ubrza dostava vakcine za RS koja je potpisala ugovor za nabavku 1,2 miliona doza kako bi što prije započela masovna vakcinacija.\nPrevious articleMigranti optuženi za mafijašku likvidaciju Alžirca na Ilidži\nNext articleFederacija je danas “hitno” formirala tim za pregovore s proizvođačima vakcina


U napadu kod vojne baze Čapman poginulo 33 ljudi\nBeta 13. jula 2015. 09:30\nPrema saopštenju kancelarije guvernera provincije Host, u napadu je ubijeno ubijeno 33 ljudi – 27 civila, među kojima 12 dece, i šest pripadnika avganistanskih bezbednosnih snaga. Još 12 vojnika je povređeno u napadu.\nAutomobil-bomba eksplodirao je u nedelju blizu vojne baze Čapman u kojoj su nekada bili smešteni pripadnici američke Centralne obaveštajne agencije (CIA), pre povlačenja međunarodnih trupa iz Avganistana. Ta baza je bila meta samoubilačkog napada pakistanskih talibana 2009, kada je poginulo sedam agenata CIA i jedan jordanski obaveštajac.\nNapad je izveden na kontrolni punkt na kojem su bili pripadnici snaga provincije Host, koji obezbeđuju vojnu bazu Čapman, izjavio je zamenik šefa lokalne policije Jokib Kan, dodajući da nije jasno da li je bombaš hteo da uđe u bazu.\nCivili koji su stradali su u trenutku napada čekali u svojim vozilima da pređu glavni put.\nZvaničnik američkog ministarstva odbrane izjavio je da je Čapman avganistanska baza u kojoj su stacionirane neke američke snage za specijalne operacije.\nNATO je saopštio da u napadu nema povređenih pripadnika snaga SAD, niti njihovih saveznika, bez daljeg objašenjenja.\nU nedelju je poginulo još 12 civila u dve eksplozije bombi postavljenih na putevima na istoku i severu zemlje.


vesti - Premijere sa 46. Roterdamskog filmskog festivala u bioskopu Eurocinema - Otvoreni univerzitet Subotica\nU njima će u periodu od 27. do 29. januara biti prikazan inovativni, interaktivni program IFFR Live u okviru kojeg će u preko 45 evropskih gradova simultano biti održane svetske premijere novih evropskih filmova.\nNaša tri bioskopa deo su trećeg izdanja ove revolucionarne platforme koja prenosi uzbuđenje festivalske premijere filma u bioskope širom Evrope i omogućava našim gledaocima da zajedno sa hiljadama drugih prisustvuju ovim ekskluzivnim projekcijama.\nIFFR Live je prvi ovakav program na svetu, a njegova primarna funkcija je da doprinese promociji kvalitetnih novih ostvarenja.\nPetak, 27. januar (19h): „Mister Universo“ (Austrija, Italija, 2016), reditelji: Tizza Covi, Rainer Frimmel - Ukrotitelj lavova Tairo u potrazi je za srećom u ovom zanimljivom ostvarenju koje govori o životu na marginama italijanskog društva, u ovom slučaju cirkusu sa puno finansijskih problema... (trejler: http://bit.ly/2jor7Dw)\nSubota, 28. januar (20h): „Dom“ (Home, Belgija, 2016), reditelj: Fien Troch - Gde i s kim se osećate kao kod kuće? Ovo je tema oko koje polemišu prijatelji tinejdžeri i njihove porodice u ovoj drami. Kome možete zaista verovati kada nemate gde? (trejler: https://youtu.be/iCBXCJmJJO4)\nNedelja, 29. januar u 20h: „Gigant“ (The Giant, Švedska, Danska, 2016), reditelj: Johannes Nyholm – Možda je hendikepiran, ali Rikard Boberg je postavio sebi cilj osvajanja važnog prvenstva u igri Pétanque, francuskoj verziji boćanja. Misli da će tada biti zajedno sa svojom majkom, naročito uz pomoć džina iz svojih fantazija... (trejler: http://bit.ly/2kjaoBH)\nOno što IFFR Live platformu čini revolucinarnom je da će publika u bioskopima biti u mogućnosti da nakon premijere putem live streaming veze pozdravi reditelja i ekipu filma (koji će biti u Roterdamu), kao i da razgovara sa njima postavljajući im pitanja preko Twittera (#livecinema), Facebooka (www.facebook.com/iffrotterdam) ili WhatsApp aplikacije na broj +316 3 1234 456.\nPored tri bioskopa iz Srbije, selekcija IFFR Live biće prikazana u dvoranama u Velikoj Britaniji, Španiji, Nemačkoj, Slovačkoj, Poljskoj, Italiji, Sloveniji, Švajcarskoj, Hrvatskoj, Letoniji, Litvaniji, Francuskoj, Izraelu, Singapuru, Bosni i Hercegovini, Bugarskoj i naravno Holandiji.


Na crno zapošljavalo 790 poslodavaca - PV Informer Na crno zapošljavalo 790 poslodavaca - PV Informer\n11 mjeseci pre 211 pregleda\nInspektori su od početka godine otkrili da ima 826 nezakonito zaposlenih lica, odnosno bez ugovora o radu i prijave na obavezno socijalno osiguranje, pokazuju podaci državnih institucija.\nRadnici angažovani na crno zatečeni su kod 790 poslodavaca, a inspektori sz zbog kršenja zakona izrekli novčane kazne iznosa 450.900 eura i inicirali pokretanje dva prekršajna postupka.\n“Inspekcija rada je u izvještajnom periodu zatekla u radu ‘na crno’ 826 lica, od kojih 286 crnogorskih državljana i 540 stranaca. Nakon mjera koje je preduzela Inspekcija rada, u zakonit radni odnos uvedeno je 207 lica, od kojih 156 crnogorskih državljana i 51 stranac. Jedan broj zatečenih stranaca nije se mogao uvesti u zakonit radni odnos, jer su preduzete mjere na otkazu njihovog boravka u Crnoj Gori od strane inspektora za strance. Takođe, jedan broj crnogorskih državljana nije uveden u zakonit radni odnos, jer su dali izjavu da više neće raditi kod tog poslodavca”, navedeno je u izvještaju o aktivnostima na suzbijanju sive ekonomije.\nInspektori su za prvih šest mjeseci ove godine kod 83 subjekta nadzora utvrdili nepravilnosti koje su se odnosile na zarade (neredovnost isplate zarada, neuručivanje obračuna zarada, neisplaćivanje uvećane zarade no osnovu prekovremenog, noćnog i prazničnog rada).\nKonstatovano je da se mora raditi na povećanju broja inspektora rada, u cilju efikasnijeg suzbijanja sive ekonomije, odnosno većeg obuhvata poslodavaca i identifikacije lica radno angažovanih “na crno”, kao i kontinuirano sprovoditi edukaciju inspektora.


U Srbiji 65 ljudi zaraženo koronavirusom - ELEMENTARIJUM\nPrema poslednjim dostupnim podacima, u Srbiji je registrovano 65 slučajeva Kovid-19, a dosad je testirano ukupno 335 osoba\nU utorak, 17. marta, u Srbiji je registrovano ukupno 65 potvrđenih slučajeva Kovid-19, a testirano je 335 osoba, podaci su Ministarstva zdravlja.\nDan nakon uvođenja vanrednog stanja i zatvaranja granica, nadležni apeluju na starije sugrađane da ne napuštaju svoje domove, ali i na ostale, tražeći da, ukoliko su nedavno došli iz neke od država u kojima je virus uzeo maha, ostanu u samoizolaciji 28 dana.\nVlada Srbije je odlučila i da će nepoštovanje mera samoizolacije biti najstrože kažnjavano.\nRepublička izborna komisija saopštila je u ponedeljak uveče da se sve izborne radnje u Srbiji prekidaju dok je na snazi odluka o vanrednom stanju, te da će po njegovom prekidu biti utvrđeni novi rokovi za sprovođenje izbora, kao i da će sve dosad preduzete izborne radnje imati pravnu snagu u nastavku izbornog procesa.\nPotpredsednik Vlade Republike Srbije i ministar unutrašnjih poslova Nebojša Stefanović saopštio je da šalteri Uprave za upravne poslove, u skladu sa odlukom Vlade Republike Srbije, od utorka neće raditi. Stefanović je pojasnio da Uprava neće primati zahteve za produženje ličnih dokumenata, a u toku trajanja ove odluke dokumenta koja su istekla biće važeća.\nU Srbiju je u ponedeljak stigla medicinska pomoć iz Kine u vidu testova za detekciju virusa. Vlada Srbije je saopštila da je testove donirala kineska humanitarna organizacija Mammoth Fondation, neprofitna humanitarna fondacija sa centrom u kineskom gradu Šenženu, koja se bavi istraživanjem genetskog inženjeringa za javno dobro.\nAkciju pomoći su koordinisale Ambasada Kine u Beogradu i Vlada Srbije.\n„Republika Srbija ovim putem izražava veliku zahvalnost Narodnoj Republici Kini i kineskom narodu na ovoj pomoći. Uvereni smo da ćemo uz pomoć naših kineskih prijatelja, uz njihovu stručnost i iskustvo, uspeti da se uspešno izborimo sa virusom Kovid-19 i da će Srbija iz ove bitke izaći kao pobednik“, navodi se u saopštenju Vlade Srbije.\nUvođenjem vanrednog stanja škole, vrtići i fakulteti su prestali sa radom, a nastava za osnovce je organizovana preko kanala RTS3 i počinje danas. Odlukom Vlade Srbije, pripadnici Vojske Srbije nalaze se ispred bolnica u kojima se leče građani oboleli od korona virusa, i sprečavaju uzlazak kako se virus ne bi prenosio dalje.\nNacionalna asocijacija turističkih agencija (JUTA) saopštila je da su sva putovanja do 15. maja otkazana i da povraćaj novca nije moguć.


► Sloga: Od veće cene rada nema ni za litar mleka dnevno\nMinimalna cena rada, koja je danas uvećana za 5,2 odsto, za javnost je statistika, a za poslodavce još jedan poklon Vlade Srbije, ocena je Udruženih sindikata Srbije 'Sloga'.\n"Za radnike je to tužna realnost, jer povećanjem od samo šest dinara po radnom času neće moći da kupe ni litar mleka dnevno za osam sati rada, a kamo li da razmišljaju o nekakvom uvećanju minimalne potrošačke korpe", saopštila je "Sloga".\nAko se još tome doda najavljeno smanjenje plata i penzija, kao i gromoglasna najava potrebe podizanja PDV-a, "Sloga" izražava bojazan da će se zarade u Srbiji u narednom periodu još više obesmisliti, a samim tim i ovo "mizerno" uvećanje koje tek treba da se primenjuje od 1. januara sledeće godine.\nPrema oceni sindikata "Sloga", ono što ozbiljno treba da brine je to da je cenu rada Vlada donela jednostrano, takozvanim "presecanjem" i bez saglasnosti socijalnih partnera, odnosno saglasnosti takozvanih reprezentativnih sindikata u Socijalno - ekonomskom savetu (SES).\nUdruženi sindikati Srbije "Sloga" pozvao je reprezentativne sindikate da se odmah povuku iz rada SES-a i da prestanu sa davanjem legitimiteta socijalnom dijalogu koji u Srbiji očigledno više ne postoji.


Dado Polumenta u suzama | Nostalgija.com\nDado Polumenta u suzama\nPevač Dado Polumenta se nakon duge pauze prošle godine vratio na scenu sa numerama koje su u kratkom roku postali hitovi i osvojili publiku širom regiona. Želeći da prevaziđe sopstvene uspehe pevač se poslednjih par meseci zatvorio u studio i kako sam kaže, u novu pesmu utkao deo sebe, svog srca i duše.\nKako bi je adekvatno najavio, odlučio se za direktno obraćanje fanovima preko svog Jutjub kanala: „Mislim da će ova pesma reći sve ono što sam i želeo da ispričam, tokom čitavog svog života. Ova poruka će da gane svakog pravog čoveka i dotakne mu dusu„.\nSvima onima koji su imalo pratili njegov kako javni, tako i privatni život vrlo dobro znaju da je Dado, tokom godina koje su za nama, imao razne turbulencije, da je prošao sve i svašta, no sada se čini da je sazreo i odlučio da se okrene pravim vrednostima.\nS obzirom na to da je iz svojih dosadašnjih bitki izašao kao pobednik i mnogo jači, Dado je rekao da može da posluži kao primer, te da će se potruditi da upravo to, tu snagu i motivaciju utka i u novu pesmu.\nU videu kojim se obratio fanovima, Dado je ponesen emocijama gorko zaplakao, a „muške“ suze nije cenzurisao već bez stida podelio sa milionskim auditorijumom!\n„Smatram da bez Božje pomoći i ne može ovako neko delo i da nastane...“ – dodao je, i rekao da je ponosan što je numera koja nije ni završena izazvala tako jake emocije kod ljudi koji su čuli samo a naročito rečenicu koja glasi „Srce kad stane, tada je kasno da se menjaš“…\nPogledajte Dadove suze:\nDado Polumenta #svetplus\nPosted by Svet Plus portal on nedelja 28. februar 2016.\nObjavljeno u kategoriji: Estrada, Muzika, Zabava Oznake: dado polumenta, hit, novi spot, Pesma, suze


Predsednik Thaçi: Samit u Sofiji potvrdio evropsku perspektivu celog Zapadnog Balkana - Novosti i Događanja - Predsednik Republike Kosova - Hashim Thaçi\nPredsednik Thaçi: Samit u Sofiji potvrdio evropsku perspektivu celog Zapadnog Balkana\nPriština, 18. maj 2018. godine – Predsednik Republike Kosovo, Hashim Thaçi je nakon povratka iz Bugarske rekao da je na Samitu u Sofiji povređena evropska perspektiva čitavog Zapadnog Balkana.\nPredsednik Thaçi je rekao da je samit u konkretnim diskusijama bio usredsređen na temu povezivanja među državama Zapadnog Balkana i EU, kao i na temu izazova bezbednosti kao što su terorizma, organizovani kriminal i ilegalna migracija.\n„Tema povezivanja je proširena tako da obuhvati ne samo puteve i pruge, već i digitalnu infrastrukturu u sektoru energetike i obrazovanja. Na digitalnom polju se govorilo o povećanju saradnje u sektoru tehnologije, obuhvatajući i pitanja kao što su sniženje tarifa u roamingu, e-uprava, elektronske javne nabavke ili digitalizacija industrija. U sektoru obrazovanja je odlučeno da se udvostruče fondovi za region, za program ERASMUS-Plus. Lideri država članica EU su usvojili Sofijsku deklaraciju iza koje su stali i lideri država Zapadnog Balkana“, rekao je on.\nPredsednik Thaçi je istakao da je učestvovanje Kosova na ovom samitu bilo istorijsko.\n„To je prvi put da Kosovo učestvuje na samitu ovog nivoa, kao država, jednako sa svim ostalim državama Zapadnog Balkana. To je bila jedna velika diplomatska pobeda za Kosovo i za sve države članice EU koje priznaju Kosovo. Zahvalni smo domaćinu, lično bugarskom premijeru Borisovu, ali i liderima zemalja članica EU, liderima institucija EU, koji su učinili jasnim da Kosovo treba da učestvuje kao jednako sa ostalim državama. Kosovo je predstavljeno dostojanstveno i imalo je mogućnost da predstavi pozitivne i konkretne rezultate na svim diskutovanim poljima. Iznad svega, postalo je jasno, da nasuprot izazovima i razaranju, koje je Kosovo pretrpelo od rata, ono j postiglo da se brzo oporavi kao država i danas je blizu toga da sustigne ostale države regiona na putu prema EU“, rekao je predsednik Thaçi.\nNa marginama samita, predsednik je istakao da je imao bilateralne sastanke sa državama članicama EU, kao što su Belgija, Danska i Švedska i da je nasamo razgovarao sa premijerom Grčke, predsednikom Francuske i nemačkom kancelarkom.\n„Iskreno interesovanje kancelarke Merkel za Kosovo i region, još jednom se videlo njenim korakom da nas ujedini sa predsednikom Srbije, gde je još jednom potvrđena naša posvećenost da započnemo poslednju fazu dijaloga, koji će rezultirati pravno obavezujućim sporazumom za strane i međusobnim priznanjem. Sastao dam se i sa liderima Zapadnog Balkana i na svim ovim sastancima je istaknuta odlučnost da zajedno napredujemo prema integraciji u EU“, rekao je predsednik Thaçi.\nŠef države je rekao da je Sofijska deklaracija dogovorena među državama članicama EU u konsultaciji sa državama Zapadnog Balkana, i da sadrži nekoliko bitnih tačka.\n„Ključna tačka deklaracije je tačka 2 koja jasno kaže da EU ponovo potvrđuje jasnu podršku evropskoj perspektivi Zapadnog Balkana. U drugim tačkama poziva na nastavljanje reformi u svim sektorima, kao što su izgradnje demokratskih institucija, vladavina zakona, zaštita i poštovanje ljudskih prava. Zatim poziva na saradnju i dobre međususedske odnose. Sve ovo je elaborirano jasno i u aneksu koji je nazvan Agenda Sofijskih prioriteta“, dodao je predsednik Thaçi.\nPredsednik Thaçi je rekao da su lideri Zapadnog Balkana na Samitu u Sofiji potpisali i Deklaraciju podrške digitalnoj agendi za Zapadni Balkan.


Penzioneri pozdravili inicijativu Fonda - Fond zdravstvenog osiguranja Republike Srpske\nFZO RS Odnosi s javnošću Vijesti Penzioneri pozdravili inicijativu Fonda\nPenzioneri pozdravili inicijativu Fonda\npetak, 10. 04. 2009. 11:29\nSastanak Uduženja penzionera RS i Fonda zdravstvenog osiguranja.\nDirektor Fonda zdravstvenog osiguranja RS Goran Kljajčin sa saradnicima u četvrtak, 9. aprila 2009. godine, u Tesliću održao je sastanak sa predstavnicima Udruženja penzionera Republike Srpske, s ciljem da im se približe prava iz obaveznog zdravstvenog osiguranja i evidentiraju problemi s kojima se ova populacija suočava prilikom korišćenja zdravstvene zaštite.\nSastanku je prisustvovalo oko 80 penzionera iz svih opština Republike Srpske. Oni su uglavnom iznijeli primjedbe na nejednaku dostupnost zdravstvene zaštite svima, na plaćanje specijalističkih i laboratorijskih usluga u pojedinim domovima zdravlja, te na praksu propisivanja onih lijekova koje Fond ne finansira u 100 % iznosu.\nRade Rakulj, predsjednik Udruženja penzionra RS, kazao je da je Fond organizovanjem ovakvih sastanaka pokazao spremnost i volju da u direktnom kontaktu sa osiguranicima čuje na koje probleme oni nailaze, što je način da se preduzmu najbolje mjere koje će unaprijediti kvalitet i dostupnost zdravstvene zaštite.\n"Pozdravljam ideju direktora Fonda koji traži pomoć građana, odnosno korisnika zdravstvenih usluga, kako bi otklonio pojave koje onemogućavaju da se prava iz obaveznog zdravstvenog osiguranja koristi u punoj mjeri", rekao je Rakulj.\nKljajčin je istakao da je krajnji cilj ovog sastanka, ali i narednih koji će se organizovati, da se u neposrednoj komunikaciji sa osiguranicima saznaju problemi na koje oni nailaze, a koji će biti putokaz Fondu u kojem smijeru dalje da unapređuje svoj rad. On je pozvao predstavnike svih opštinskih udruženja penzionera da sastave liste pitanja i problema u svojim opštinama, na koja će predstavnici Fonda odgovarati u pojedinačnim posjetama svakoj od opština Republike Srpske.\nPenzionerima su prezentovane aktuelne aktivnosti Fonda i postignuti rezultati u zadnje tri godine, te podijeljeni vodiči kroz prava iz zdravstvenog osiguranja i izvodi iz liste lijekova.\nOvim sastankom započeta je realizacija projekta unapređenja dostupnosti informacija iz obaveznog zdravstvenog osiguranja, koji je nedavno usvojen na sjednici Upravnog odbora Fonda.\nProjektom je predviđeno da se predstavnici Fonda u predstojećem periodu sastanu sa svim značajnijim udruženjima građana i udruženjima pacijenata s ciljem približavanja prava iz obaveznog zdravstvenog osiguranja i evidentiranja problema na koje nailaze osiguranici kod korišćenja zdravstvene zaštite. Takođe, planirano je i ažuriranje postojećih vodiča kroz prava iz zdravstvenog osiguranja, kao i štampanje novih , koji će biti dostupni u svom poslovnicama Fonda i zdravstvenim ustanovama sa kojima Fond ima potpisane ugovore o poslovnoj saradnji.\nProjektom je planirana i izrada brošure "Paket prava iz obaveznog zdravstvenog osiguranja" u kojoj će biti objavljena sva prava koja nudi obavezno zdravstveno osiguranje (preventivna zdravstvena zaštita, liječenje, ljekovi, fizikalna rehabilitacija, ortopedska i druga pomagala, naknada plate za vrijeme privremene spriječenosti za rad, lično učešće osiguranika u troškovima zdravstvene zaštite i dr.).